title: Ympäristöterveys

text: Suomessa noin puolet juomavedestä on pohjavettä ja puolet pintavettä. Pintavesi on aina desinfioitava, koska siinä on humusta ja muita orgaanisia aineita, jotka edistävät mikrobien kasvua. Toisaalta desinfiointi esim. kloorilla tuottaa jonkin verran terveydelle haitallisia aineita. Vesilaitosten mittava tarkkailuohjelma takaa veden melko hyvän turvallisuuden. Hyvin hoidettujen vesilaitosten vettä voidaankin Suomessa pitää hygieenisesti keskimäärin parempana kuin pullotettujen vesien. Poikkeustapauksissa isommissakin kaupungeissa voi sattua onnettomuuksia, kuten Nokian vesiepidemia osoitti. Pienehköt kunnalliset vesilaitokset käyttävät usein pohjavettä, jota ei useinkaan desinfioida. Pintavesien valuminen pohjaveteen tai kemikaalien valuminen maaperään voivat turmella tällaisen veden juomakelvottomaksi. Näistä ovat esimerkkejä Kärkölän kloorifenoliepisodi vuonna 1987 sekä useat pienehköt norovirusten tai kampylobakteerien aiheuttamat ripuliepidemiat.


title: Ympäristöterveys

text: Kuten juomaveden, myös ravinnon suurimmat riskit ympäristöstä ovat mikrobiologisia, bakteerien tai virusten aiheuttamia. Luotettavat kylmäketjut ovat parantaneet elintarvikkeiden hygieniaa olennaisesti ja samalla on voitu vähentää terveydelle haitallisia säilöntämenetelmiä kuten vahvaa suolausta ja savustusta. Säilöntäaineet ovat Suomessa tiukassa kontrollissa eikä niistä allergiaa lukuun ottamatta ole voitu osoittaa ongelmia. Ravinnon myrkyllisistä aineista voidaan mainita petokalojen kuten suuren hauen metyylielohopea ja silakan ja Itämeren lohen dioksiinit. Näiden käyttörajoituksista on tarvittaessa annettu suosituksia, mm. haukea ei pidä syödä raskauden aikana. Muutoin riskejä ei voida pitää suurina ja ne voidaan välttää syömällä monipuolisesti erilaista kalaa. Olennainen tekijä elintarvikkeiden turvallisuudessa on hygienia omassa keittiössä ja kotona, työpöydän pitäminen puhtaana, käsien pesu, veitsien pesu esim. lihan leikkaamisen jälkeen, jos samalla veitsellä leikataan leipää tai vihanneksia, sekä omat ruokailuvälineet (äiti ei saa koskaan panna pikkulapsen lusikkaa omaan suuhunsa).


title: Ympäristöterveys

text: Kosteusvauriot todettiin 1990-luvulla Suomessa paljon yleisemmiksi, kuin mitä oli siihen mennessä ajateltu. Osa niistä perustuu rakennusvirheisiin, mutta osa perustui energiansäästön mukanaan tuomaan riittämättömään ilmanvaihtoon tai lisääntyneen veden käytön aiheuttamaan rakenteiden kastumiseen. Perussääntö on se, että kuiva rakennus ei homehdu. Kostuneet rakenteet saattavat kasvaa kirjavan joukon erilaisia mikrobeja, homesieniä ja muita sieniä, bakteereita ja alkueläimiä. Toistaiseksi ei ole täsmällistä kuvaa siitä, mitkä niistä aiheuttavat useimmin oireita. Siten ennalta ehkäisy on tärkein toimenpide, ja siinä keskeistä on rakenteiden kuivuuden varmistaminen.


title: Ympäristöterveys

text: Vielä 1970-luvulla ympäristön tupakansavu (ns. passiivinen tupakointi) oli keskeisin sisäilmaongelma. Asenteiden muuttuessa tämä ongelma on selvästi vähentynyt, mutta se ei edelleenkään ole merkityksetön.


title: Ympäristöterveys

text: Radon on Suomessa tyypillinen sisäilmaongelma, koska monin paikoin kallioperä sisältää uraania, josta radioaktiivisen hajoamisen kautta syntyy kaasumaista radonia. Ongelmaa on lisännyt tiivis ja maanvarainen rakentaminen ja liian huono ilmanvaihto. Radonalueilla kannattaa mitata asunnon radonpitoisuus ja tarvittaessa tehdä korjaukset Säteilyturvakeskuksen ohjeiden mukaan.


title: Ympäristöterveys

text: Myrkyllisten kemikaalien aiheuttamat terveysriskit ovat useimmiten paikallisia, mutta mm. dioksiinit ja furaanit sekä elohopea ovat levinneet savukaasujen mukana laajalti. Suomessa on runsaasti vanhoja saha-alueita, joille on vuosikymmenien aikana kertynyt kloorifenoleja ja dioksiineja. Kun näitä alueita kaavoitetaan esim. asuinalueiksi teollisuuden lähdettyä, on pidettävä huolta siitä, että kemikaalit eivät jää esim. rivitalojen pihamaille ja puutarhoihin. Monissa kaupungeissa onkin tehty laajoja puhdistusoperaatioita ja pintamaan vaihtoja. Pohjavedet ovat herkkiä likaantumaan ja jopa omakotitalon vuotava öljysäiliö voi pilata laajan pohjavesialueen, samoin pesuloista vuotaneet trikloorieteeni tai tetrakloorieteeni. Liikennereiteillä tulee varautua kemikaalionnettomuuksiin esim. tankkiautojen kolarin varalta. Joillakin ravinnon tai kuluttajatuotteiden sisältämillä ympäristömyrkyillä voi olla haitallisia pitkäaikaisvaikutuksia.


title: Ympäristöterveys

text: Yhdyskuntailmassa on useita keskeisiä terveyteen vaikuttavia tekijöitä kuten rikkidioksidi, typen oksidit, häkä, otsoni ja ennen muuta pienhiukkaset. Kaikkia näitä syntyy polttoprosesseissa, eli talojen lämmityksen, liikenteen, teollisen toiminnan ja energiantuotannon seurauksena. Viime vuosina eniten terveyteen vaikuttaviksi ovat osoittautuneet pienhiukkaset. Ns. CAFE-projekti (Clean Air For Europe) arvioi Suomessa kuolevan yli tuhat ihmistä vuodessa pienhiukkasten takia ennenaikaisesti. Lisäksi aiheutuu runsaasti sairauksia ja esim. astman oireiden pahentumisia. Suomessa tärkeimmät pienhiukkasten lähteet ovat liikenne ja puun pienpoltto. Melko suuri osa tulee myös kaukokulkeutumana muualta.


title: Ympäristöterveys

text: Ilmastonmuutos voi aiheuttaa suoria terveysongelmia mm. sään ääri-ilmiöiden lisääntymisen takia. Vuoden 2003 helleaallon aikana Keski-Euroopassa kuoli noin 35 000 ihmistä ylimäärin viikon aikana. Myös myrskyjen ja tulvien arvioidaan lisääntyvän ilmastonmuutoksen myötä ja aiheuttavan paitsi taloudellisia menetyksiä myös kuolemia ja sairastumisia. Suurimmat ilmastonmuutoksen aiheuttamat terveysvaikutukset ovat kuitenkin epäsuoria ja aiheutuvat mm. satoisuuden vähenemisestä ja siitä seuraavasta elintarvikekriisistä ja vajaaravitsemuksesta, sekä etenkin hyönteisten levittämien tartuntatautien kuten malarian leviämisestä uusille alueille.


title: Joulu on rakkautta

text: Joulu on rakkautta on Matin ja Tepon jouluaiheinen vuonna 1989 julkaistu studioalbumi. Albumi sai kultalevyn.


title: Joulu on rakkautta

text: Osa albumin kappaleista löytyy vuonna 2004 ilmestyneessä albumissa "Joulun aika".


title: Oakley

text: Oakley tarkoittaa muun muassa seuraavia:


title: Giambologna

text: Giambologna, myös Giovanni da Bologna, (oik. Jean de Boulogne; 1524–1608) oli flaamilaissyntyinen, Italiassa työskennellyt kuvanveistäjä. Hänen tunnetuimpia veistoksiaan ovat "Sabiinittarien ryöstö" ja "Cosimo I:n ratsastajapatsas", molemmat Firenzessä. Giambologna oli keskeinen manierismin edustaja.


title: Giambologna

text:
Giambologna syntyi Douaissa (nykyisin Ranskassa). Hän opiskeli nuorena Jacques du Broeucqin johdolla Antwerpenissä ja muutti vuonna 1550 Italiaan opiskellakseen Roomassa. Hän teki yksityiskohtaisia veistostutkielmia antiikin veistoksista. Giambologna sai vaikutteita myös Michelangelolta, mutta kehitti oman manieristisen tyylinsä, joka painotti enemmänkin viimeisteltyä pintaa, tyylikästä eleganssia ja kauneutta kuin voimakkaita emootioita. Pius IV teki ensimmäisen suuren tilauksen suuresta Neptunuksen pronssipatsaasta suihkulähdettä varten Bolognaan. Suurimman osan ajasta Giambologna kuitenkin työskenteli Firenzessä, jonne hän muutti 1553. Kymmenen vuoden kuluttua hänet kutsuttiin jäseneksi Accademia delle Arti del Disegnoon, jonka Cosimo I de’ Medici oli juuri perustanut. Hänestä tuli myös yksi Medicien tärkeimmistä hoviveistäjistä.
Giambologna kuoli Firenzessä 79-vuotiaana. Medicit eivät olleet antaneet hänen lähteä Firenzestä, koska pelkäsivät Habsburgien ottavan hänet veistäjäkseen.


title: Giambologna

text: Giambologna tuli tunnetuksi liikkeen ja toiminnan kuvauksestaan sekä viimeistellystä monipuolisesta pintakäsittelystään. Tunnettuja teoksia on "Merkurius", josta hän teki neljä versiota, samoin hänen "Venus"-aiheiset veistoksensa. Hän teki myös Välimeren seudun poliittista propagandaa sisältäneitä allegorioita, kuten "Firenze kukistaa Pisan". Giambolognan sommittelua kuuluisassa "Sabiinitarten ryöstössä", jossa on kolme toisiinsa kietoutuvaa hahmoa, ihailtiin yleisesti.


title: Giambologna

text: Giambolognalla oli suuri vaikutus myöhempiin kuvanveistäjiin oppilaidensa kautta, jotka vaikuttivat eri puolilla Eurooppaa. Italiassa hän vaikutti muun muassa Gian Lorenzo Berniniin.


title: Metallisiivet selässä

text: Metallisiivet selässä on Tommi Melenderin vuonna 2004 ilmestynyt kolmas runokokoelma. Melender on sanonut löytäneensä tässä teoksessa oman kirjailijanäänensä.


title: Maanosa minussa

text: Maanosa minussa on Tommi Melenderin vuonna 2003 ilmestynyt toinen runokokoelma.


title: Hugo (televisio-ohjelma)

text: Hugo oli vuosina 1993–1995 Yle TV2-kanavalla esitetty peliohjelma. Ohjelman ensimmäinen jakso esitettiin maaliskuussa 1993 ja viimeinen joulukuussa 1995. Ohjelma perustui Tanskassa vuonna 1990 luotuun pelihahmo Hugoon.


title: Hugo (televisio-ohjelma)

text: Ohjelman ensimmäisenä juontajana toimi Taru Valkeapää, joka valittiin 45 ehdokkaan joukosta. Myöhemmin juontajaksi vaihtui Marika Saukkonen. Skyllan äänenä toimi Eija Ahvo. Hugon äänenä oli Harri Hyttinen. Ohjelman tunnusmusiikin esittää Kata Laurikainen. Tunnuksen on säveltänyt että sovittanut Anssi Ahonen ja sanoittanut Jaana Rinne.


title: Hugo (televisio-ohjelma)

text: Vastaavanlaista peliohjelmaa on esitetty 43 maassa, kuten muun muassa Espanjassa, Saksassa, Singaporessa ja Irlannissa.


title: Hugo (televisio-ohjelma)

text: Ohjelmaan perustuen julkaistiin useita oheistuotteita, kuten DJ Hugo -kokoelma-albumi, pehmoleluja ja lautapeli.


title: Hugo (televisio-ohjelma)

text: Päästäkseen mukaan pelaamaan Hugoa pelaajalla piti olla näppäinpuhelin, jolla hän soitti studioon ja pääsi pelaamaan televisioruudulla käyttäen puhelimen näppäimiä. Pelaajan tavoitteena oli auttaa Hugoa kukistamaan ilkeä Skylla-noita, joka oli kaapannut Hugon perheen. Hugon piti selvittää erilaisia maita, mm. juna, metsä ja lentokone, ennen kuin hän pääsi Skyllan luo. Noita oli kuitenkin varautunut ja laittanut ansoja matkan varrelle. Jos pelaaja voitti Skyllan, hän sai pistemääränsä mukaisen palkinnon.


title: Crush ’Em

text: Crush 'Em on yhdysvaltalaisen heavy metal -yhtye Megadethin ensimmäinen singlelohkaisu vuoden 1999 albumilta Risk. Kappale esiintyi "" -elokuvan soundtrackilla.


title: Crush ’Em

text: Mustaine sai inspiraation kappaleen tekemiseen rakkaudestaan jääkiekkoon.


Hater of Fucking Humans / Blood Bondage Flagellation on brittiläisen Adoriorin ja puolalaisen Witchmasterin split-albumi, joka on julkaistu vuonna 2004. Levy on rajattu 666:n käsin numeroituun painokseen, jotka on julkaistu ainoastaan 12" vinyylinä.


title: Hater of Fucking Humans / Blood Bondage Flagellation

text: Witchmasterin puoli on tahallisesti jätetty raa'aksi versioksi, jossa on vääristynyt äänenlaatu.


text: Adorior


text: Witchmaster


title: Witchmaster (albumi)

text: Witchmaster on puolalaisen black metal -yhtye Witchmasterin kolmas studioalbumi, joka julkaistiin vuonna 2004.


title: Tolstoi (juna)

text: Tolstoi () on venäläinen pikajuna, joka liikennöi Helsingin ja Moskovan väliä ja pysähtyy myös Pietarissa. Se on ainoa juna, joka kulkee Suomesta Moskovaan saakka. Rajanylityspaikka on Vainikkalassa. Sen matka-aika on 12 tuntia 30 minuuttia. Nopeampana ja kalliimpana vaihtoehtona sille on Helsingistä Pietariin kulkeva Allegro-juna ja Pietarista Moskovaan kulkeva Sapsan-juna. Junassa on mahdollisuus nostaa hyvitykset verottomista ostoksista. Juna liikennöi Aamulla Helsinkiin (PVV 32) ja illalla Moskovaan. (PVV 31) pysähtyen Pasilassa, Tikkurilassa, Lahdessa, Kouvolassa ja Vainikkalan raja-asemalla.


title: Tolstoi (juna)

text: Tolstoissa on sesongista riippuen 9-18 vaunua. Joskus mukana on myös autovaunu. Vuodenvaihteessa ajetaan yleensä lisäjunia numeroin 569-570. Tolstoin veturina/vetureina käytetään Suomen puolella yleensä yhtä tai kahta Sr1-sarjan veturia. Silloin tällöin myös Sr2-sarjan veturi on Tolstoita vetänyt.


title: Tolstoi (juna)

text: Suomen kellojen siirtojen takia Tolstoin aikataulu muuttuu Suomessa tunnilla aina maaliskuussa ja lokakuussa.


title: Tolstoi (juna)

text: Vaunukalusto nykyaikaistettiin 2010-luvun loppupuoliskolla.


title: Sudden Death (Megadethin kappale)

text: Sudden Death on yhdysvaltalaisen thrash metal -yhtye Megadethin kappale, jonka on kirjoittanut Dave Mustaine. Kappale ilmestyi yhtyeen kolmannelletoista albumille, Thirteenille. Se on kirjoitettu vuoden 2010 videopelille , joka on julkaistu 28. syyskuuta 2010 Yhdysvalloissa.


title: Sudden Death (Megadethin kappale)

text: Digitaalinen single


title: Sudden Death (Megadethin kappale)

text: 2011 Grammy-ehdokkuus


title: FA Cup 2010–2011

text: FA Cup 2010–2011 eli The Football Association Challenge Cup 2010–2011 oli FA Cupin eli Englannin cupin 130:s turnaus. Siihen osallistui 759 joukkuetta. Turnaus alkoi 14. elokuuta 2010, ja loppuottelu pelattiin Wembley Stadiumilla 14. toukokuuta 2011. Loppuottelussa Manchester City voitti Stoke Cityn 1–0.


title: FA Cup 2010–2011

text:
1 Useita eri sarjoja, sarjajärjestelmän tason 8 alapuolella olevia joukkueita
2 Isthamian, Northern Premierin ja Southern leagueiden divisioonajoukkueet
3 Isthmian Leaguen, Northern Premier Leaguen ja Southern Leaguen joukkueet
4 Conference Northin ja Conference Southin joukkueet
5 Conference Nationalin joukkueet
6 Ykkösliigan ja Kakkosliigan joukkueet
7 Valioliigan ja mestaruussarjan joukkueet


title: FA Cup 2010–2011

text: Kaikki muut joukkueet, paitsi Valioliigan ja The Football Leaguen joukkueet, joutuivat karsimaan paikastaan FA Cupin varsinaisille pelikierroksille.


title: FA Cup 2010–2011

text: Ensimmäinen kierros pelattiin 5. – 7. marraskuuta ja uusintaottelut pelattiin 16. – 18. marraskuuta. Kierrokselle pääsivät neljännen karsintakierroksen voittajat sekä ykkös- ja kakkosliigan joukkueet. Kierroksen alimmiksi sijoitetut joukkueet olivat Tipton Town FC ja Hythe Town FC, jotka kummatkin pelaavat yhdeksänneksi korkeimmalla sarjatasolla. Kierroksen parhaaksi pelaajaksi valittiin FC United of Manchesterin Jake Cottrel ennen Dover Athleticin Adam Birchallia ja Bournemouthin Josh McQuoidia.


title: FA Cup 2010–2011

text: Suurin osa toisen kierroksen otteluista pelattiin 26. – 29. marraskuuta, mutta kaksi ottelua jouduttiin siirtämään joulukuun 14. päivään. Uusintaottelut pelattiin 7., 8. ja 14. joulukuuta. Kierroksella pelasivat edellisen kierroksen voittajat. FC United of Manchester ja Swindon Supermarine FC, jotka kummatkin pelaavat seitsemänneksi korkeimmalla sarjatasolla, olivat kierroksen huonoimmin sijoittuneet joukkueet. Molemmat joukkueet putosivat jatkosta, United of Manchester kuitenkin vasta uusintaottelun jälkeen. United of Manchesterin Sam Ashton valittiin kierroksen parhaaksi pelaajaksi ennen Luton Townin Andy Drurya ja Dover Athleticin Adam Birchallia.


title: FA Cup 2010–2011

text: Kolmas kierros pelattiin 8. – 11. tammikuuta 2011. Uusintaottelut pelattiin 18. ja 19. päivä tammikuuta. Kierrokselle pääsevät toisen kierroksen voittajat sekä Valioliigan ja mestaruussarjan joukkueet. Sen jälkeen uusia joukkueita ei enää tule cupiin mukaan. Kierroksen huonoimmin sijoitettu joukkue oli Dover Athletic, joka pelaa Conference Southissa. Dover Athletic kuitenkin hävisi Huddersfield Townille 2–0. Kierroksen paras pelaaja oli Leedsin maalivahti Kasper Schmeichel, joka sai puolet äänistä. Toiseksi tuli Crawley Townin Sergio Torres ja kolmanneksi Burton Albionin Shaun Harrad.


title: FA Cup 2010–2011

text: Neljäs kierros pelattiin 29. – 30. tammikuuta 2011, ja uusintaottelut pelattiin helmikuun 16. ja 19. päivänä. Kierroksella pelasivat edellisen kierroksen voittajat. Kierroksen alimmaksi sijoitettu joukkue oli Crawley Town, joka pelaa Conference Nationalissa, viidenneksi korkeimmalla sarjatasolla. Se pääsi myös seuraavalle kierrokselle voittamalla Kakkosliigan Torquay Unitedin. Kierroksen paras pelaaja oli Nots Countyn maalivahti Neal Bishop, joka sai 48 % äänistä. Toiseksi tuli West Hamin Victor Obinna 22 prosentilla ja kolmanneksi Torquay Unitedin Scott Bevan 12 prosentilla.


title: FA Cup 2010–2011

text: Viides kierros pelattiin helmikuun 19. ja maaliskuun 2. päivän välisenä aikana. Kierroksen huonoimmin sijoitettu joukkue oli Crawley Town, joka pelaa Conference Nationalissa, viidenneksi korkeimmalla sarjatasolla. Se oli ensimmäinen joukkue 17 vuoteen, joka selvisi viidennelle kierrokselle The Football Leaguen ulkopuolelta, mutta se putosi seuraavalta kierrokselta hävittyään Mancehster Unitedille. Kierroksen paras pelaaja oli Readingin Matthew Mills.


title: FA Cup 2010–2011

text: Kuudes kierros eli puolivälierät pelattiin 12. – 13. maaliskuuta. Ainoa joukkue, joka ei pelannut Valioliigassa, oli Reading FC, joka hävisi Manchester Citylle 1–0. Kierroksen paras pelaaja oli Boltonin Kevin Davies.


title: FA Cup 2010–2011

text: Välierä ottelut pelattiin 16. ja 17. päivä huhtikuuta Lontoossa, Wembley Stadiumilla. Ensimmäisessä välieräottelussa kohtasivat Manchesterin derbyssä Manchester City ja Manchester United. City voitti Yaya Tourén maalilla 1–0. Toisessa ottelussa Stoke City voitti Bolton Wanderersin 5–0. Kierroksen paras pelaaja oli Manchester Cityn maalivahti Joe Hart.


title: FA Cup 2010–2011

text: Loppuottelu pelattiin 14. toukokuuta Wembleyllä. Ottelussa Manchester City voitti Stoke Cityn Yaya Tourén maalilla. FA Cupin voitto oli Citylle sen historian viides. Ottelun parhaaksi pelaajaksi valittiin Mario Balotelli.


title: Dâmreivuoret

text: Dâmreivuoret on vuorijono Kambodžan lounaisosassa. Se liittyy Krâvanhvuoriin. Dâmreivuoret ulottuvat tyypillisesti 500-1000 metriin. Korkein kohta on Phnom Bokor 1081 metriä merenpinnan yläpuolella. Phnom Bokorin kansallispuisto kattaa vuorijonon ylärinteet. Vuoret ovat saaneet nimensä () niillä elävistä elefanteista.


title: Angkor Thom

text: Angkor Thom on muinaisen khmerien valtakunnan pääkaupunki Angkorissa nykyisessä Kambodžassa. Sen rakennutti 1100-luvun lopulla kuningas Jayavarman VII. Suuruutensa päivinä Angkor Thom oli miljoonan asukkaan kaupunki. Kaupunginmuuri muodostaa lähes säännöllisen neliön. Muuri on 12 kilometriä pitkä ja 8 metriä korkea. Muuria reunusti satametrinen vallihauta, jossa sanotaan pidetyn krokotiileja.


title: Angkor Thom

text: Kaupungin kuuluisin nähtävyys on Bayonin temppeli.


title: Angkor Thom

text: Kaupunki sijaitsee Tonle Sap -järven Siem Reap -nimisen sivujoen varrella.


title: In My Arms

text: ”In My Arms” on dancepopkappale Kylie Minoguen albumilta "X". Se julkaistiin vuonna 2008, ja sen kirjoittivat Minogue, Calvin Harris, Richard Stannard, Paul Harris ja Julian Peake. Kappale julkaistiin albumin toisena singlenä Euroopassa helmikuussa 2008 ja kolmantena singlenä Britanniassa ja Australiassa 5. toukokuuta 2008.


title: Giulio Romano

text: Giulio Romano (1499–1546) oli italialainen taidemaalari ja arkkitehti, joka vaikutti merkittävästi pohjoisitalialaiseen manierismiin. Hänestä kerrotaan Giorgio Vasarin "Taiteilijaelämäkerroissa".


title: Giulio Romano

text: Romano oli Rafaelin oppilas. Hän suunnitteli muun muassa Villa Lanten, jossa Suomen Rooman-instituutti toimii Gianicolo-kukkulalla, ja teki freskoja Genovan San Stefanon kirkkoon.


title: Giacomo da Vignola

text: Giacomo Barozzi da Vignola (1507 – 1573) oli italialainen arkkitehti ja teoreetikko, joka kirjoitti tunnetun teoksen pylväsjärjestelmistä (1562). Hänestä kerrotaan Giorgio Vasarin "Taiteilijaelämäkerroissa". Vignola oli yksi tärkeimmistä manierismin arkkitehdeista 1500-luvun Italiassa. Hän oli myös yksi kolmesta arkkitehdista, jotka levittivät Italian renessanssin perinnön muualle Eurooppaan. Muut kaksi olivat Sebastiano Serlio ja Andrea Palladio.


title: Giacomo da Vignola

text: Vignola suunnitteli Villa Farnesen Caprarolaan ja paavin kesäasunnon Villa di Papa Giulion Roomaan. Hänellä oli suuri vaikutus barokin arkkitehtuuriin. Erityisesti hänen suunnittelemansa Rooman Il Gesù -kirkon (1568-84) tilan ja fasadin jäsentelyllä oli merkitystä myöhemmän arkkitehtuurikäsityksen muotoutumisessa.


title: Giacomo da Vignola

text: Vignola haudattiin Pantheoniin Roomaan.


title: Samuli Kiviharju

text: Samuli Kiviharju (s. 8. elokuuta 1986) on suomalainen salibandyn pelaaja. Hyökkääjänä pelaava Kiviharju edustaa Salibandyliigassa pelaavaa Trackersia.


title: Samuli Kiviharju

text: Kiviharju aloitti uransa hämeenlinnalaisessa HaU:ssa. Sittemmin hän siirtyi vuonna 2005 Salibandyliigassa pelanneeseen Gunnersiin. Kiviharju pelasi joukkueen riveissä yhden kauden. Sittemmin hän palasi takaisin Hämeenlinnaan ja Trackersiin. Yhden kauden jälkeen Kiviharju siirtyi syyskuussa 2007 Vincemuksen riveihin, jossa hän pelasi kolmen kauden verran. Kaksi kautta II-divisioonassa ja yhden kauden I-divisioonassa.


title: Samuli Kiviharju

text: Kaudella 2010–2011 Kiviharju siirtyi takaisin paikallisseuraan Trackersiin.


title: Christine Ebersole

text: Christine Ebersole (s. 21. helmikuuta 1953 Winnetka, Illinois) on yhdysvaltalainen näyttelijä ja laulaja.


title: Tyttöni mun 2

text: Tyttöni mun 2 on komedia-draamaelokuva vuodelta 1994 ja jatkoa vuoden 1991 elokuvalle "Tyttöni mun".


title: Tyttöni mun 2

text:
Tapahtumat sijoittuvat vuoteen 1974 eli kaksi vuotta edellisen elokuvan tapahtumien jälkeen. Vada on menossa Los Angelesiin. Hän on nyt vakavampi 13-vuotias tyttö. Vadan isä on ollut naimisissa Shelley DeVoton (Jamie Lee Curtis) kanssa ja he odottavat vauvaa, setänsä asuu nykyään Los Angelesissa ja hänen isoäitinsä on kuollut. Vada on tulossa kevättauolle. Hän onnistuu suostuttelemaan isänsä päästämään hänet Phill-sedän luokse, jossa hän aikoo ottaa selvää edesmenneestä äidistään.
"Video-oppaassa" vuodelta 1994 pitää elokuvaa tarpeettomana jatko-osana ja antaa sille kaksi tähteä viidestä, mikä vastaa sanallista arviota ”keskinkertainen”.


title: Austin O’Brien

text: Austin O’Brien (s. 11. toukokuuta 1981 Eugene, Oregon) on yhdysvaltalainen näyttelijä. Hänet tunnetaan lapsirooleistaan, kuten Arnold Schwarzeneggerin kanssa toisesta pääosasta elokuvassa "Last Action Hero", Nick Zsigmondin roolista elokuvassa "Tyttöni mun 2" sekä elokuvasta "Ruohonleikkaajamiehen paluu". Austin O’Brienillä on vanhempi veli joka myös näyttelee, Trever O’Brien.


title: Lenny von Dohlen

text: Lenny Von Dohlen (s. 22. joulukuuta 1958) on yhdysvaltalainen näyttelijä, joka tunnetaan parhaiten Harold Smithin roolista "Twin Peaks" -televisiosarjassa ja elokuvassa "Twin Peaks – Tuli kulje kanssani". Hän asuu nykyään New Yorkissa sekä Los Angelesissa. Hän on myös näytellyt "Yksin kotona 3" -elokuvassa roistoa nimeltä Mr. Jernigan.


title: Haviland Morris

text: Haviland Morris (s. 14. syyskuuta 1959) on yhdysvaltalainen elokuva-, televisio- ja Broadway-näyttelijä.


title: Haviland Morris

text: Morris syntyi New Jerseyssä, mutta vietti paljon aikaa lapsuudessaan Hongkongissa. Hänen isänsä työskenteli elektroniikkateollisuudessa. Morris on valmistunut Purchase Collegesta, missä hänen opiskelukaverihinsa lukeutui näyttelijä Stanley Tucci. Morrisin tunnetuin rooli on Caroline Mulford elokuvassa "Synttärit".


title: Haviland Morris

text: Morris on näytellyt myös yhdessä "Sinkkuelämää"-televisiosarjan jaksossa.


title: David Thornton

text: David Thornton (s. 12. kesäkuuta 1953) on yhdysvaltalainen näyttelijä. Hän on naimisissa Grammy-palkitun laulajan ja lauluntekijän Cyndi Lauperin kanssa vuodesta 1991 lähtien. Heillä on yksi poika, Declyn Wallace Thornton s. 19. marraskuuta 1997. Thorntonin äiti on Grace Thornton.


title: Valkokastike

text: Valkokastike eli vaalea peruskastike eli béchamelkastike on kastike, jota eri tavoin muunneltuna käytetään monien ruokalajien valmistuksessa. Ranskankielisen nimensä se on saanut 1600-luvulla kuningas Ludvig XIV:n aikaan eläneen markiisi Louis de Béchamelin mukaan. Kastike lienee vanhempaa perua, mutta markiisi oli suuri kulinaristi, ja siksi kastike sai nimensä hänen mukaansa.


title: Valkokastike

text: Nesteenä kastikkeessa voidaan käyttää liha- tai kasvislientä tai maitoa, jolloin sitä sanotaan maitokastikkeeksi.


title: Valkokastike

text: Suomessa kastike oli suosittu vielä 1980-luvulla munakastikkeena, johon oli sekoitettu keitettyä kananmunaa kuutioituna. Sipulikastikkeeksi ("sauce soubise") se muuntuu, kun siihen lisätään kuullotettua sipulia, ja juustokastikkeeksi kuorrutuksiin juustolla rikastettuna. Palvikinkkukuutioilla höystetty maitokastike tunnetaan nimellä sipatti.


title: Federico Zuccari

text: Federico Zuccari, myös Federigo Zuccaro, (1542 tai 1543 – 1609) oli italialainen manieristista tyylisuuntausta edustanut taidemaalari ja arkkitehti.


title: Federico Zuccari

text: Zuccari syntyi Sant’Angelo in Vadossa lähellä Urbinoa. Hän muutti 1550 Roomaan vanhemman veljensä Taddeo Zuccarin oppilaksi. Hän viimeisteli myös Pius IV:n tilauksia, kuten freskoja Villa Farnesessa Caprarolassa. Zuccari vieraili myös Englannissa, missä hän piirsi muotokuvia kuningatar Elisabet I:stä.


title: Federico Zuccari

text: Zuccari oli Roomassa yksi Pyhän Luukkaan akatemian perustajista ja julkaisi 1607 kirjan "L’Idea de’ Pittori, Scultori ed Architetti".


title: Timo Vuorisalo

text: Timo Olavi Vuorisalo (s. 1959) on suomalainen biologi.


title: Timo Vuorisalo

text: Vuorisalo opiskeli biologiaa Turun yliopistossa, jossa hän väitteli filosofian tohtoriksi vuonna 1989. Vuosina 1989–1990 hän toimi postdoc-tutkijana Indianan yliopistossa Bloomingtonissa Yhdysvalloissa. Vuorisalo toimii Turun yliopiston ympäristötieteen lehtorina. Hän tutkii evoluutioekologiaa, ympäristönsuojelun historiaa ja kaupunkilaistumisen ekologiaa.


title: Timo Vuorisalo

text: Vuorisalo on kirjoittanut ja ollut toimittamassa useita teoksia lintutieteen ja ympäristönsuojelun aloilta.


title: Poŭthĭsăt

text:
Pursat eli Poŭthĭsăt on kaupunki Kambodžan keskiosassa. Vuonna 2008 siellä oli 25 650 asukasta.
Kaupunki tunnetaan marmoria kaivertavista käsityöläisistä ja appelsiineista.


title: Ledoli

text: Ledoli (CHO) on seskviterpeenialkoholi, jota esiintyy muun muassa suopursun lehdissä.


title: Ledoli

text: Ensimmäisenä ledoli eristettiin suopursun lehdistä, joiden eteeristen öljyjen komponentti se on. Yhdiste antaakin suopursulle sen tyypillisen tuoksun yhdessä myrseenin ja palustrolin kanssa. Eniten ledolia on lehdissä syksyllä ja vähiten kukkimisen aikaan. Nuorien suopursujen lehdissä ledolia on 0,55–1,31 %, vanhemmissa lehdissä vähemmän. Ledolin eristämiseen ja määrittämiseen voidaan käyttää kromatografisia ja titrimetrisiä menetelmiä. Ledolia on muissakin kasveissa, kuten kistuksiin kuuluvassa pihkakistus ("Cistus ladanifer") -lajissa, jonka öljyt sisältävät ledolia 3,3 % ja brasilialaisessa "Renealmia chrysotrycha" -kasvissa.


title: Ledoli

text: Suopursun yskää hillitsevien ominaisuuksien arvellaan johtuvan pääasiassa ledolista, joka on myös ekspektorantti eli limaa irrottava aine. Yhdiste on kuitenkin myös myrkyllistä ja suurempina annoksina sen tiedetään aiheuttavan kramppeja ja pahoinvointia.


title: Nyrkkeilyn sarja 57 kg kesäolympialaisissa 1952

text: Nyrkkeilyn 57 kg sarjaan Helsingin olympiakisoissa osallistui 30 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta.


title: Moskovan asema (Pietari)

text: Moskovan asema () on tärkeä henkilöliikenteen rautatieasema Pietarin ydinkeskustan itäosassa Nevski prospektin varrella. Se kuuluu matkustajamäärältään Venäjän viiden vilkkaimman aseman joukkoon. Päivittäin aseman kautta matkustaa keskimäärin yli 15 000 kaukoliikenteen ja yli 25 000 lähiliikenteen matkustajaa. Kaukoliikennevuoroja on yli 30 ja lähiliikenteen lähes 50.


title: Moskovan asema (Pietari)

text: Kaukojunat liikennöivät asemalta kattavasti Venäjän eri osiin ja myös Ukrainaan, Azerbaidžaniin ja Uzbekistaniin. Tärkein yhteys on 650 km:n päässä sijaitsevalle Moskovan Leningradin asemalle Tverin kautta. Tätä reittiä ajetaan myös Sapsan-suurnopeusjunilla.


title: Moskovan asema (Pietari)

text: Pietarin Moskovan rautatieaseman rakentaminen aloitettiin vuonna 1847. Rakennuksen suunnitteli arkkitehti Konstantin Ton. Asema avattiin ja liikennöinti aloitettiin 18. elokuuta 1851, jolloin keisarillinen juna lähti asemalta kello 04 ja toi tsaari Nikolai I:n perille Moskovaan kello 19.


title: Moskovan asema (Pietari)

text: Vaihtoyhteyksiä rautateiltä paikallisliikenteeseen on runsaasti. Pietarin metrolinjojen 1 ja 3 asemat "Majakovskaja" ja "Ploštšad Vosstanija" sijaitsevat rautatieaseman tuntumassa. Aseman edustalta liikennöi lukuisia bussi- ja johdinautolinjoja.


title: Kansallisteatterin kirja

text: Kansallisteatterin kirja Suomen kansallisteatteriin julkaisusarja, joka alkaa ilmestyä tammikuussa 2011. Sitä julkaisee Kansallisteatteri yhdessä Kirja kerrallaan -kustantamon kanssa. Julkaisusarja keskittyy näytelmiin ja teatteriin.


title: Kansallisteatterin kirja

text: Sarjan toimittaja on Aina Bergroth. Sarjan ensimmäinen teos on "Lentoharjoituksia – Mr. Vertigon matka näyttämölle", joka käsittelee Paul Austerin romaanin "Mr. Vertigo" dramatisointia.


title: Ibercivis

text: Ibercivis on BOINC-alustalla toimiva hajautetun laskennan projekti. Projekti käyttää hyväkseen tietokoneen käyttämätöntä suoritinaikaa. Projekti pyrkii saamaan tutkijoita ensisijaisesti Portugalista ja Espanjasta mutta on avoin tutkijoille ympäri maailmaa.


title: Ibercivis

text: Ibercivis pyrkii tuomaan tieteen lähemmäksi ihmisen arkea. Samalla se pyrkii lähentämään tavallisia ihmisiä tieteentekijöiden kanssa. Ibercivis antaa tutkijoille tehokkaan laskentatyökalun.


title: Ibercivis

text: Ibercivis on julkaistu Espanjassa Zaragozan yliopistossa. Ibercivisin infrastruktuuria voidaan hyödyntää laskennassa useilla eri tieteen osa-alueilla kuten ydinfissiossa, proteiinien mallinnuksessa ja materiaalien simuloinnissa. Heinäkuussa 2009 projekti laajeni Portugaliin.


title: Ibercivis

text: Ibercivis toimii samalla periaatteella kuin World Community Grid eli projekti ei itsessään tarjoa mitään laskettavaa vaan halukkaat voivat antaa projektille tietynlaisia tehtäviä laskettaviksi. Käyttäjät voivat valita aktiivisina olevista projekteista haluamansa. Tällähetkellä saatavana on 9 eri projektia joista eräs tutkii fuusiovoimaa, eräs magnetismia ja muut lääketieteen proteiini/molekyylimallinnuksia.


title: Prangli

text: Prangli () on saari Viron pohjoisrannikolla Suomenlahdella Viimsin kunnassa. Kokoa saarella on 6,44 km² ja asukkaita noin 100. Prangli on Viimsin kunnan ainoa pysyvästi asutettu saari. Se on yksi kahdeksasta asutetusta Viron pienestä saaresta. Vaikka saari kuuluu Viimsin kuntaan, sillä on jonkinasteinen itsehallinto.


title: Prangli

text: Prangli sijaitsee Viimsin niemestä noin 9 kilometriä merelle päin. Pisimmästä kohdastaan Prangli on 5,75 kilometriä pitkä. Saaren maaperä koostuu lähinnä moreenista. Saaren rannat ovat sen länsiosassa kivisiä ja itäosassa hiekkaisia. Saaren korkein paikka Kullamägi on korkeudeltaan 10 metriä merenpinnasta. Pranglilla on useita siirtolohkareita, joista suurimmat ovat "Punane kivi" ja "Kotkakivi". Suurin osa saaresta on mäntymetsää, mutta siellä on myös ranta- ja lehtoniittyjä. Prangli muodostaa yhdessä Aksin ja Kerin saarten kanssa selänteen Suomenlahdella. Linnuista saarella tavataan muun muassa punajalkavikloa ja suosirriä. Yhteensä eri lintulajeja on saarella noin 40. Luonnon suojelemiseksi saarelle on perustettu Pranglin suojelualue, joka käsittää saaren kaakkoisosan ja läheisen Aksin saaren. Osa saaresta on myös Natura 2000 aluetta. Saarella on kolme kylää, Lääneotsa, Idaotsa ja Kelnase. Saaren satama sijaitsee Kelnasessa.


title: Prangli

text: Pranglin saari nousi merestä noin 3 500 vuotta sitten. Saari on mainittu kirjallisissa lähteissä ensimmäisen kerran vuonna 1387 nimellä "Rango". Maininta on tekstistä, jolla Kallaveren moisiolle annettiin kalastusoikeudet saarella. Lähteestä ei käy ilmi oliko saarella asutusta vai ei. Saaren asuttivat luultavasti 1200- tai 1300-luvuilla ruotsalaiset. Myöhemmin saarelle tuli virolaisia ja suomalaisia kalastajia ja hylkeenpyytäjiä. Ruotsalaiset ja muut asukkaat virolaistuivat 1600-luvulla. Vuosina 1397-1549 saari kuului Maardun moisiolle ja sen jälkeen vuoteen 1847 saakka Haljavan moisiolle. Vuodesta 1847 vuoteen 1899 saaren omistivat tallinnalaiset kauppiaat. 1848 vihittiin käyttöön Laurentsiuksen kirkko, joka rakennettiin Suomen Sipoosta tuoduista lankuista. Vuonna 1934 saarella oli 469 asukasta. Toisen maailmansodan lopputuloksena saari joutui muun Viron kanssa Neuvostoliiton miehittämäksi. Vuonna 1949 saarelle perustettiin "Noor-Kaardiväg"-niminen kolhoosi, joka yhdistettiin vuonna 1961 kolhoosiin nimeltä "S.M.Kirov". Vuonna 1994 saarella asui 146 henkilöä. Nykyisin vakituisia asukkaita on alle 100 vaikkakin saarelle rekisteröityneitä on 135.


title: DALY-arvo

text: DALY ("Disability Adjusted Life Years"), tarkoittaa menetettyjä toimintakykyisiä elinvuosia eli elinvuosia, jotka eletään alhaisemmassa toimintakyvyssä sairauden vuoksi. Yhtä DALY arvoa voidaan ajatella sairauden vuoksi menetettynä elinvuotena.


title: DALY-arvo

text: Jonkin sairauden maakohtainen DALY arvo saadaan kun tätä sairautta potevan väestön osan lyhyempi keskimääräinen elinaika vähennetään koko maan väestön pidemmästä keskimääräisestä elinajasta. Tällöin saadaan sairauden aiheuttama elinvuosien menetys keskimäärin. Tähän lisätään se vuosien määrä, kuinka pitkään sairas väestö keskimäärin sairaudesta kärsii. DALY on siis summa sairaista vuosista ja sairauden aiheuttaman kuoleman vuoksi menetetyistä elinvuosista. Kahden eri sairauden DALY arvo voi olla siksi samanlainen kun tarkastellaan hyvin pitkäaikaista sairautta, joka ei aiheuta kuolemaa nuorena, ja sairautta, joka aiheuttaa nopean kuoleman hyvin nuorena.


title: DALY-arvo

text: DALY arvolla voidaan seurata väestön terveydentilaan vaikuttavia tekijöitä paremmin kuin seuraamalla pelkkää elinaikaa tai elinajan odotetta tai pelkkää kuolleisuutta eri syistä.


title: DALY-arvo

text: DALY mittaa väestötasolla sitä kokonaishaittaa eli tautitaakkaa, jonka sairaudet tai ennenaikaiseen kuolemaan tai invaliditeettiin johtavat tekijät aiheuttavat. Tyypillinen esimerkki on eri sairauksien riskitekijöiden keskinäiden merkityksen havainnollistaminen. Vakavakaan sairaus, esim. keuhkokuume, ei vaikuta väestötasolla kovin paljon DALY-arvoon, jos se tehokkaasti hoidettuna jää lyhyeksi eikä johda kuolemaan. Sen sijaan nuorena alkanut pysyvä toimintakyvyn väheneminen vaikuttaa siihen paljon. Samoin ennenaikainen kuolema parhaassa työiässä painottuu voimakkaammin kuin kuolema muutama vuosi ennenaikaisesti. Siten DALY mittaa ennen muuta eri sairauksien ja riskitekijöiden merkitystä koko väestölle aiheutuvan haitan kannalta. Tämän tietäminen auttaa priorisoinnissa, koska vähäisen tekijän poistaminen kokonaan saattaa tuottaa pienemmän hyödyn yhteiskunnalle, kuin merkittävässä tekijässä olevan tekijän vähentyminen muutamalla prosentilla.


title: DALY-arvo

text: DALY kehitettiin 1990-luvulla. Sen kehittäjä C. J. L. Murray esitti äskettäin ison työryhmän työstämän arvion siitä, mitkä tekijät ovat keskeisimpiä terveyttä vähentäviä tekijöitä maailmassa. Sen mukaan viisi suurinta terveyttä uhkaavaa ja ennenaikaista kuolleisuutta aiheuttavaa tekijää ovat korkea verenpaine, tupakointi, alkoholi, sisäilman saasteet ja liian vähäinen hedelmien ja vihannesten käyttö. Muutokset viimeisen 20 vuoden aikana ovat olleet merkittäviä: aliravitsemus on DALY-tekijänä pudonnut vuodesta 1990 ykkössijalta kahdeksanneksi, mutta korkea verenpaine, tupakointi ja alkoholi nousseet etenkin kehitysmaissa jyrkästi terveysriskien kärkeen. Siten kohonneen elintason myötä ihmisten omat elintapavalinnat ovat korostuneet terveyden uhkana. Terveyttä vähentävien keskeisten tekijöiden tietäminen on tärkeää, jos halutaan saada aikaan vaikuttavaa terveyspolitiikkaa. DALYa on käytetty myös ympäristön riskitekijöiden keskinäisen tärkeyden havainnollistamiseen.


title: DALY-arvo

text: Maailmanpankin globaali katsaus lasten terveyteen kehitysmaissa osoittaa, että hygienian puute ja sitä seuraavat aliravitsemukseen liittyvät ongelmat ovat valtavat. Raportti nostaa epähygieenisten olojen vaikutuksen aiheutetun aliravitsemuksen kautta aivan keskeiseksi tekijäksi alle 5-vuotiaiden ylikuolleisuuden syyksi. Esimerkiksi sisäilman saasteista aiheutunut tautitaakka ei olisi kehitysmaissa läheskään nykyisen suuruinen, jos aliravitsemusta ei olisi. Maailmassa on edelleen 800 aliravittua. Epähygieeniset olot todennäköisesti heijastuvat myös voimakkaasti kroonisiin sairauksiin (syöpä ja sydän- ja verisuonitaudit) eikä tätä tautitaakkaa ole kunnolla kvantifioitu. Yllä oleva teksti ei kuvaa oikealla tavalla kansanterveyden tarpeita kehitysmaissa. Hygieenisten olojen parantaminen vesihuoltoa parantamalla tulee edelleen olla prioriteetti nro yksi, jos tavoitteita halutaan saavuttaa.


title: DALY-arvo

text: Yleensä yksityiset ja hallitusten terveysvakuutukset pitävät rajanaan 50 000:ttä dollaria kutakin toimintakykyistä elinvuotta kohti (DALY) arvioidessaan, mitkä hoidot terveysvakuutuksen tulisi kattaa, mutta Stefanos Zenios ym. totesivat munuaisdialyysihoidon valintojen arvottavan hinnaksi 129 000 dollaria/DALY.


title: DALY-arvo

text: Osmo Soininvaaran mukaan tällaisia mittareita tarvitaan siihen, että määrärahat saataisiin kohdennettua kaikkein hyödyllisimpiin hoitoihin. Ennalta ehkäisevässä toiminnassa kuten syöpäseulonnoissa kattona on Suomessa 60 000 euroa tervettä elinvuotta kohden.


title: DALY-arvo

text: Kehitysmaiden terveydenhoitoon resurssit ovat niin rajallisia, että monissa maissa voidaan pienelläkin lisäpanostuksella pelastaa asukkaille lisää toimintakykyisiä elinvuosia, esimerkiksi A-vitamiinilisillä 9 dollaria/DALY, akuuttien alahengityselinten tulehdusten hoito 20 dollaria/DALY tai tuhkarokkorokotus 30 dollaria/DALY.


title: DALY-arvo

text: DALY-arvolle vaihtoehtoinen mittari on ihmiselämän hinta. Se on siitä huonompi mittari, että toimi, joka pelastaa kuoleman uhkaamalle ihmiselle 5 sairasta elinvuotta, ei ole yhtä arvokas kuin toimi, joka pelastaa ihmiselle 10 tervettä elinvuotta.


title: DALY-arvo

text: Ihmiset saattavat arvostaa elämän laatua enemmän kuin elämän jatkumista: ainakin joitain vuosia sitten sydämensiirtoleikkauksen riskit vastasivat eliniän lyhenemistä viidellä vuodella mutta silti moni valitsi itselleen leikkauksen.


title: DALY-arvo

text: Onnistunut hoito tuottaa yleensä nuorelle enemmän elinvuosia kuin vanhalle. Tällöin terveillä elinvuosilla mitattuna nuorille annettu hoito on arvokkaampaa. Osmo Soininvaaran mukaan jokainen tätä arvostuseroa voi pohtia siitä näkökulmasta, osallistuisiko venäläiseen rulettiin mieluummin 20- vai 70-vuotiaana tai pitävätkö ihmiset koko elämäänsä arvokkaampana kuin sen viimeisiä vuosia.


title: Anna Valtonen

text: Anna Valtonen on suomalainen taiteen tohtori. Hän toimi 2009–2014 Uumajan yliopiston muotoilukorkeakoulun rehtorina, kunnes siirtyi Aalto-yliopiston taiteiden ja suunnittelun korkeakoulun dekaaniksi maaliskuusta 2014 alkaen. Hän on toiminut myös Aalto-yliopiston hallituksen jäsenenä. Valtonen on opiskellut taidehistoriaa Åbo Akademissa ja teollista muotoilua Lahden muotoiluinstituutissa. Hän väitteli tohtoriksi Taideteollisesta korkeakoulusta vuonna 2007. Hänen väitöskirjansa on "Redefining Industrial Design - Changes in the Design Practise in Finland".


title: Anna Valtonen

text: Aiemmin Valtonen on työskennellyt Nokia Design Research & Foresight -yksikön muotoilujohtajana sekä vierailevana professorina ESSEC Business Schoolissa Pariisissa.


title: Abazan piiri

text: Abazan piiri (, abazaksi Абаза район, "Abaza raion") on kunnallinen itsehallintoalue Karatšai-Tšerkessian tasavallassa Venäjällä. Sen pinta-ala on 182 neliökilometriä. Asukkaita on 13 300 henkeä (vuonna 2010).


title: Abazan piiri

text: Abazan piiri sijaitsee Karatšai-Tšerkessian keskiosassa. Se rajoittuu Adyge-Hablin, Ust-Džegutan ja Habezin piireihin sekä Tšerkesskin kaupunkiin.


title: Abazan piiri

text: Piiri on perustettu vuonna 2006 abazojen perinteiselle asuinalueelle. Siihen kuuluu viisi kylää (maalaiskuntaa): Elburgan, Inžitš-Tšukun, Kara-Pago, Kubina ja Psyž. Hallinnollinen keskus on Inžitš-Tšukun. Asukkaista 85,2 % on abazoja, 7,3 % tšerkessejä, 3,2 % venäläisiä ja 2,3 % karatšaita.


title: Abazan piiri

text: Seudun pääelinkeino on maatalous. Tärkein tuotantolaitos on maatalousyritys Južnyi.


title: Abazan piiri

text: Piirissä toimii kolme lastentarhaa, viisi yleissivistävää koulua, lukio, lasten luomistyön keskus, urheilukoulu ja taidekoulu. Kulttuurilaitoksia ovat kulttuuri- ja vapaa-ajankeskus, keskuskirjasto sekä kylien kulttuuritalot ja kirjastot. Terveyspalvelut käsittävät poliklinikan, kaksi ensiapuasemaa ja kaksi lääkärin vastaanottoa.


title: Irja Seurujärvi-Kari

text: Irja Anneli Seurujärvi-Kari (s. 21. marraskuuta 1947 Utsjoki) on Helsingin yliopiston saamentutkimuksen lehtori ja saamelaisaktivisti.


title: Irja Seurujärvi-Kari

text: Seurujärvi-Kari väitteli filosofian tohtoriksi 2012 aiheenaan Alkuperäiskansaliikkeen ja saamen kielen merkitys saamelaisten identiteetille. Filosofian maisteriksi hän valmistui pääaineenaan englantilainen filologia ja suoritti opetusharjoittelun 1974 Oulun yliopistossa. Hän opiskeli saamen kieltä stipendiaattina Oslon yliopistossa 1977-1978 ja suoritti saamen kielen tutkinnon. Sen jälkeen hän toimi Utsjoen saamelaislukion rehtorina (1978-1985).


title: Irja Seurujärvi-Kari

text: Helsingin yliopiston saamen kielen ja kulttuurin lehtorina (1986-) Seurujärvi-Kari on kehittänyt ja johtanut vuodesta 1993 uudenlaista monitieteistä saamentutkimusta. Saamentutkimus sisältyy laajempaan kansainväliseen alkuperäiskansojen tutkimukseen ("indigenous studies"). Helsingin yliopistossa saamentutkimuksen oppiaine voi olla kandidaattitutkinnon pääaineena ja erikoistumisvaihtoehtona filosofian maisterin tutkinnossa (suomalais-ugrilaisen kielentutkimuksen saamen linja). Oppiaineen opinnot käsittelevät saamelaisia, saamen kieltä, kulttuuria ja historiaa monen tieteenalan näkökulmasta. Opintokokonaisuudessa saamelaiskieliä tarkastellaan niin vähemmistö- ja alkuperäiskansakielinä kuin suomalais-ugrilaisen kieliperheen jäseninä.


title: Irja Seurujärvi-Kari

text: Seurujärvi-Kari sai valtion tiedonjulkistamispalkinnon vuonna 2006 yhdessä Ulla-Maija Forsbergin ja Risto Pulkkisen kanssa toimitetusta kirjasta "The Saami – A Cultural Encyclopedia", joka on ensimmäinen englanninkielinen yleistajuinen yleisteos saamelaisista. Helsingin yliopistossa saamentutkimuksen opintokokonaisuuden puitteissa hän on valmistanut yhdessä saamentutkimuksen tutkimusryhmän kanssa myös muita alan keskeisiä käsikirjoja, muun muassa "Johdatus saamentutkimukseen" (toim. Ulla-Maija Kulonen, Juha Pentikäinen ja Irja Seurujärvi-Kari, 1994), "Essays on indigenous identity and rights", toim. Ulla-Maija Kulonen ja Irja Seurujärvi-Kari, 1995), "Beaivvi mánát" (toim. Irja Seurujärvi-Kari, 2000) ja "Saamentutkimus tänään" (toim. Irja Seurujärvi-Kari, Petri Halinen ja Risto Pulkkinen, 2011). Lisäksi Seurujärvi-Kari on valmistanut saamen kulttuurin ja kielen virtuaalista materiaalia, kuten saamelaiskulttuurin ensyklopedian ja saamen kielten sanastopankin, www.idolphin.fi/sanastotietopankki.


title: Irja Seurujärvi-Kari

text: Seurujärvi-Kari toimi useita vuosia pääkaupunkiseudun saamelaisyhdistyksen, City-Sámit Ry:n, puheenjohtajana. Seurujärvi-Kari on Etelä-Suomen saamelais- ja alkuperäiskansa-asioista vastaava, jäsen monissa kansainvälisissä alkuperäiskansojen toimielimissä ja Minority Rights –vähemmistöoikeusjärjestön jäsen. Seurujärvi-Kari toimi Saamelaisvaltuuskunnan jäsenenä 1980-1995 ja Saamelaiskäräjien jäsenenä 1996-2011 sekä saamelaiskäräjien I varapuheenjohtajana 1996-2004 ja 2008-2011 ja kielineuvoston jäsenenä monia kausia. Kielineuvoston puheenjohtajana (2000-2004) hän johti saamen kielilain uudistamistyötä. Kansainvälisiä saamelaisasioita koordinoivassa Saamelaisneuvostossa hän toimi vuosina 1986-1996 ja sen puheenjohtajana 1988 ja 1992. Siinä roolissa hän johti Helsingissä vuonna 1992 pidettyä Saamelaiskonferenssia. Pohjoismaisessa kielilautakunnassa hän toimi kaksi nelisvuotiskautta. Saamelaiskäräjien varapuheenjohtajan ominaisuudessa hän oli perustamassa saamelaiskäräjien yhteisen tomielimen, Saamelaisten parlamentaarista neuvoston 2000. 1990-luvulla hän toimi lisäksi EBLUL:ssa (Euroepan Bureau for Lesser Used Languages) edistäen saamelaisten eurooppalaisia yhteyksiä. Seurujärvi-Kari on istunut useissa kansallisissa ja pohjoismaisissa komiteoissa, kuten Pohjoismaiden saamelaissopimusta ratifiointia valmistelevissa työryhmissä 2008-2011. Seurujärvi-Kari toimi Suomen valtion nimittämänä edustajana Euroopan neuvoston eurooppalaisen vähemmistökieliperuskirjan ECRML asiantuntijakomiteassa 2004-2010.


title: Irja Seurujärvi-Kari

text: Seurujärvi-Kari oli Maailman alkuperäiskansojen maailmanneuvoston (WCIP) hallituksen jäsen 1983-1996). WCIP:n hallitus valmisteli alkuperäiskansojen maailmankonferenssit muun muassa Kiirunassa Ruotsissa 1977, Canberrassa Australiassa 1980 ja Tromssassa Norjassa 1990 sekä useita kansainvälisiä konferensseja erityisesti Etelä- ja Keski-Amerikassa. Lisäksi Seurujärvi-Kari on ollut alkuperäiskansojen edustajana YK:n Alkuperäiskansojen työryhmässä ja (UN Permanent Forum for Indigenous issues) sekä useissa YK:n järjestämissä maailman konferensseissa, kuten vuoden 1992 Rio:n YK:n Ympäristö ja kehityskonfernssissa, vuoden 1993 YK:n Ihmisoikeuskonferenssissa Wienissä ja vuoden 2009 Kestävän kehityksen konferenssissa Johannesburgissa Etelä-Afrikassa. Seurujärvi-Kari piti puheen joulukuun 9. päivänä 1992 YK:n kansainvälisen alkuperäiskansojen vuoden 1993 avajaisistunnossa YK:n yleiskokouksessa.


title: Night and Day

text: ”Night and Day” on Cole Porterin säveltämä ja sanoittama musiikkikappale vuodelta 1932. Sen esitti ensimmäisenä Fred Astaire Broadway-musikaalissa "Gay Divorce". Astaire esitti kappaleen myös vuoden 1934 elokuvassa "Continental – hupainen avioero". Vuonna 1946 valmistunut elämäkertaelokuva "Yö ja päivä" sai myös nimensä kappaleen mukaan.


title: Night and Day

text: Kappale oli suosittu koko swing-aikakauden ajan. Fred Astairen nauhoitus Leo Reismanin orkesterin kanssa nousi listaykköseksi vuonna 1932, ja kappaleella nousivat listoille myöhemmin myös Eddy Duchin (1933), Charlie Barnet (1940), Frank Sinatra (1942) ja Bing Crosby (1946). Sinatran nauhoituksesta tuli hänen ensimmäinen hittinsä omalla nimellään.


title: Night and Day

text: Jazzmuusikot soittavat usein osan kappaleesta latinorytmillä. Lähestymistavan teki suosituksi muun muassa Bill Evansin trionauhoitus vuodelta 1958.


title: Night and Day

text: Laulun ovat suomeksi sanoittaneet Erkki Ainamo, nimimerkki Kullervo ja Ismo Alanko, kaikki nimellä ”Päivin öin”.


title: Bo Roberson

text: Irvin ”Bo” Roberson (23. heinäkuuta 1935 Blakely, Georgia – 15. huhtikuuta 2001 Pasadena, Kalifornia) oli yhdysvaltalainen yleisurheilija ja amerikkalaisen jalkapallon pelaaja. Hän opiskeli Cornellin yliopistossa. Vuonna 1960 Roberson sai Rooman kesäolympialaisissa hopeaa pituushypyssä tuloksella 811; hän jäi vain senttimetrin päähän Ralph Bostonista. Vuonna 1959 hän oli voittanut kultamitalin Pan-Amerikan kisoissa (tulos 792).


title: Bo Roberson

text: Amerikkalaista jalkapalloa Roberson pelasi vuosina 1961–1966 AFL-seuroissa San Diego Chargers, Oakland Raiders, Buffalo Bills ja Miami Dolphins. Hän oli laitahyökkääjä. Hän osallistui Pro Bowl -otteluun vuonna 1965. Myöhemmin hän toimi yleisurheiluvalmentajana Kalifornian yliopistolla Irvinessä.


title: Bernardi

text: Bernardi on muun muassa seuraavien henkilöiden sukunimi:


title: Kapyl

text: Kapyl () eli Kopyl () on pieni kaupunki ja samanniminen hallinnollinen piiri () Valko-Venäjän Minskin alueen lounaisosissa. Kapyl sijaitsee linnuntietä 89 kilometriä pääkaupunki Minskistä etelälounaaseen ja 34 kilometriä Slutskista länsiluoteeseen. Hallintopiirin eteläosien läpi kulkee Baranavitšy–Kletsk–Slutsk–Asipovitšy-junarata.


title: Kapyl

text: Vuoden 2009 väestönlaskennan mukaan Kapylin kaupungin asukasluku oli 9 938 ja koko piirin 32 818.


title: FC United of Manchester

text: FC United of Manchester on vuonna 2005 perustettu puoliammattilainen jalkapalloseura Burystä, Suur-Manchesterista. Se pelaa Englannin 6. korkeimmalla sarjatasolla, National League Northissa.


title: FC United of Manchester

text: Seuran perustivat Manchester Unitedin kannattajat protestiksi yhdysvaltalaisen Malcolm Glazerin ostettua Manchester Unitedin. FC Unitedin suurin saavutus on eteneminen 2010–2011 FA Cupissa karsinnoista toiselle varsinaiselle kierrokselle asti.


title: FC United of Manchester

text: FC United of Manchester perustettiin 14. kesäkuuta 2005 tyytymättömien Manchester United -kannattajien toimesta. He olivat tyytymättömiä muun muassa kasvaviin lippujen hintoihin ja kannattajien kohteluun, mutta merkittävimpänä tekijänä oli Manchester Unitedin myynti kaupat velkarahalla ja hedgerahastojen avulla rahoittaneelle yhdysvaltalaiselle Malcolm Glazerille 2005. Uutta seuraa oli suunniteltu jo 1998, kun Rupert Murdoch yritti ostaa Manchester Unitedia.


title: FC United of Manchester

text: Kannattajat päättivät perustaa uuden seuran mikäli riittävän moni ihminen lähtisi tukemaan hanketta taloudellisesti. Kannattajat saivat kerättyä keskuudestaan 100 000 puntaa ja seura perustettiin. Nimeksi valittiin aluksi FC United, mutta Englannin jalkapalloliitto hylkäsi sen liian yleisenä. Äänestyksen jälkeen kannattajat valitsivat nimeksi FC United of Manchester. FC United aloitti Englannin sarjajärjestelmän 10. korkeimmalta tasolta, North West Counties Football Leaguen 2. divisioonasta.


title: FC United of Manchester

text: FC United voitti sarjan heti ensimmäisellä kaudellaan ja nousi kaudeksi 2006–2007 North West Counties Football Leaguen 1. divisioonaan. Sen kotiottelut keräsivät ensimmäisen kauden aikana runsaasti yleisöä ja parhaimmillaan katsojia oli yli 6 000. Myös toinen kausi päättyi FC Unitedin mestaruuteen ja nousuun sarjaporrasta ylemmäs, Northern Premier Leaguen 1. divisioonaan. FC United saavutti kauden 2006–2007 päätteeksi kolmannen peräkkäisen nousunsa sijoittumalla sarjassa toiseksi ja voittamalla nousukarsinnat.


title: FC United of Manchester

text: Kaudesta 2008–2009 lähtien FC United of Manchester on pelannut Northern Premier Leaguen pääsarjassa, jossa sijoittui ensimmäisellä kaudella kuudenneksi ja 2009–2010 kolmanneksitoista. FC Unitedin toistaiseksi suurin menestys tapahtui kaudella 2010–2011, kun eteni FA Cupin toiselle varsinaiselle kierrokselle. Seura aloitti cupin ensimmäiseltä karsintakierrokselta ja voitti muun muassa ensimmäisellä varsinaisella kierroksella neljä sarjatasoa ylempänä, ykkösliigassa, pelaavan Rochdalen. Toisella kierroksella se kohtasi ykkösliigan kärkijoukkueen, Brighton & Hove Albionin. Ensimmäinen ottelu päättyi tasan 1–1, mutta uusintaottelussa FC United hävisi kotonaan 0–4. Liigassa seura pääsi nousukarsintojen loppuotteluun sekä 2010–2011 että 2011–2012, mutta hävisi molemmat.


title: FC United of Manchester

text: FC United of Manchester pelaa kotiottelunsa toukokuussa 2015 avatulla Broadhurst Parkilla, joka sijaitsee Mostonin kaupunginosassa Manchesterissa. Stadionin katsojakapasiteetti on 4 400.


title: FC United of Manchester

text: Vuosina 2005–2014 FC United pelasi 11 840 -paikkaisella Gigg Lanella Suur-Manchesterin alueella olevassa Buryssä. Se jakoi kentän Bury FC:n kanssa.


title: Vasili Borisov

text: Vasili Fjodorovitš Borisov (; s. 12. joulukuuta 1922 Donetsk, Ukrainan SNT) on Neuvostoliittoa edustanut ampuja. Hän kilpaili kesäolympialaisissa vuosina 1956 ja 1960; Melbournessa 1956 hän voitti 300 metrin vapaakiväärin asentokilpailussa kultamitalin. Lisäksi hän sai hopeaa 50 metrin pienoiskiväärin makuukilpailussa. 50 metrin pienoiskiväärin asentokilpailussa hän sen sijaan jäi mitaleitta sijoittuen neljänneksi.


title: Vasili Borisov

text: Rooman kesäolympialaisissa 1960 Borisov saavutti vielä pronssimitalin 300 metrin vapaakiväärin asentokilpailussa, mutta 50 metrin pienoiskiväärin makuukilpailussa hän jäi neljänneksi.


title: Alister Allan

text: Alister Millar Allan (s. 28. tammikuuta 1944 Freuchie, Fife, Skotlanti) on entinen brittiläinen ampuja. Hän kilpaili viisissä kesäolympialaisissa vuosina 1968, 1976, 1984, 1988 ja 1992. Hän sai 50 metrin pienoiskiväärin asentokilpailussa pronssia Los Angelesissa 1984 ja hopeaa Soulissa 1988.


title: Audi S8

text: Audi S8 on Audin A8-sarjaan perustuva suorituskykyinen sedan.


title: Audi S8

text:
Ensimmäisen sukupolven S8 esiteltiin vuonna 1994 jossa käytettiin 4,2-litraista V8-konetta.
Auton vakioteho on 340 hv ja auto kiihtyy 0–100 km/h 5,5 sekunnissa.


title: Audi S8

text: Toisen sukupolven S8 esiteltiin vuoden 2005 lopulla. Siinä on 5,2-litrainen ja 450-hevosvoimainen V10 FSI -moottori. S8 kiihtyy 0–100 km/h 5,1 sekunnissa.Huippunopeus 250 km/h.


title: Roque kesäolympialaisissa 1904

text: Vuoden 1904 kesäolympialaisten roque-kilpailuun osallistui neljä urheilijaa, jotka kaikki olivat Yhdysvalloista. Kaikki ottelivat toisiaan vastaan kaksi kertaa ja voittojen määrä ratkaisi sijoitukset. Kyseessä on ainoa kerta, kun roque on ollut mukana olympialaisissa.


title: Morrisburg

text: Morrisburg on noin 2 400 asukkaan historiallinen kylä, joka kuuluu nykyään South Dundasin kuntaan Kaakkois-Ontariossa. Se sijaitsee Saint Lawrencen rannalla noin 35 kilometriä Cornwallista etelä–lounaaseen. Kylän tärkeimpiä elinkeinoja ovat matkailu ja kauppa sekä pienteollisuus.


title: Morrisburg

text: Morrisburgista tuli virallisesti kylä vuonna 1860, vaikka sen paikalla oli ollut asutusta jo aikaisemminkin. Aluksi paikkakunta tunnettiin West Williamsburgina, mutta sen nimi muutettiin myöhemmin nykyiselleen Sir James Morrisin kunniaksi. Morris rakennutti Saint Lawrencen joelle vuonna 1844 Williamsburgin kanavat, joiden ansiosta seudulle alkoi muuttaa enemmän väkeä. Kylän kasvua kiihdytti myös rautatie, jonka Grand Trunk Railroad rakensi sinne vuonna 1855.


title: Morrisburg

text: Monet Morrisburgin asukkaista joutuivat muuttamaan kodeistaan 1950-luvulla rakennetun Saint Lawrencen vesitien tieltä. Vanhimmat kylän rakennuksista siirrettiin kunnostettuina 11 kilometrin päässä sijaitsevaan Upper Canada Villageen, josta on sittemmin tullut suosittu historiallinen matkailukohde.


title: Täplähiiro

text: Täplähiiro ("Colius striatus") on hiirojen heimoon kuuluva afrikkalainen lintu. Sen esiintymisalue kattaa lähes koko Sahelin eteläpuolisen osan Afrikkaa. Lajista tunnetaan 19 alalajia. Johann Friedrich Gmelin kuvaili lajin holotyypin Hyväntoivonniemeltä vuonna 1789.


title: Qaračai

text: Qaračai (Къарачай) on Venäjällä Karatšai-Tšerkessian pääkaupungissa Tšerkesskissä ilmestyvä karatšai-balkaarinkielinen sanomalehti.


title: Qaračai

text: Lehti on perustettu vuonna 1924. Aluksi se ilmestyi nimellä "Taulu džašau" (”Vuoriston elämä”), vuodesta 1929 nimellä "Taulu džarlyla" (”Vuoriston köyhälistö”) ja vuodesta 1932 nimellä "Qyzyl Qaračai" (”Punainen Karatšai”). Lehteä painettiin ensin arabialaisella ja vuodesta 1929 latinalaisella kirjaimistolla. Myöhemmin siirryttiin kyrillisiin aakkosiin. Lehti lakkautettiin vuonna 1943, jolloin karatšait karkotettiin kotiseudultaan Keski-Aasiaan. Uudelleen se perustettiin vuonna 1957. Vuosina 1965–1991 nimenä oli "Leninni barağy" (”Leninin lippu”).


title: Qaračai

text: Nykyään Qaračai ilmestyy kahdesti viikossa nelisivuisena ja A2-kokoisena. Joulukuussa 2010 sen painos oli 7 657 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, karatšaiden historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Husei Kakušev.


title: Joseph Smit

text: Joseph Smit (1836 Lisse – 1929) oli alankomaalainen eläimiä maalannut maalari.


title: Joseph Smit

text: Smit sai ensimmäisen tilauksensa Hermann Schlegeliltä Leidenin museosta. Tarkoituksena oli kuvittaa Alankomaiden Itä-Intian lintuja kuvaileva teos. Vuonna 1866 Philip Lutley Sclater kutsui Smitin Isoon-Britanniaan tekemään litografiat teokseensa "Exotic Ornithology". Smit valmisti litografioita myös Joseph Wolfin teokseen "Zoological Sketches", kuten myös Daniel Giraud Elliotin fasaaneja ("Phasianeidae") ja paratiisilintuja ("Paradiseidae") käsitteleviin erikoistutkielmiin. Vuonna 1870 hän aloitti Richard Bowdler Sharpen toimittaman "Catalogue of the Birds in the British Museum"'-luettelon kuvitustyön. Teos valmistui 1874–1898. Myöhemmin hän kuvitti vielä Thomas Powysin teoksen "Coloured Figures of the Birds of the British Islands".


title: Thomas Powys

text: Thomas Littleton Powys, Lilfordin 4. paroni (18. maaliskuuta 1833 Westminster, Middlesex, Englanti - 17. kesäkuuta 1896 Lilford, Northamptonshire) oli englantilainen lintutieteilijä.


title: Thomas Powys

text: Thomas Powysin vanhemmat olivat Lilfordin 3. paroni Thomas Powys ja Mary Elizabeth Fox, joka oli Hollandin 3. paronin Henry Vassall-Foxin tytär. Powys peri isältään paronin arvonimen 1861. Hän avioitui 14. kesäkuuta 1859 Emma Elizabeth Brandlingin kanssa (kuoli 9. heinäkuuta 1884), ja heille syntyi ainakin kolme poikaa. Powys avioitui leskenä 21. heinäkuuta 1885 Clementina Georgina Baillie-Hamiltonin kanssa.


title: Thomas Powys

text: Powys oli yksi kahdeksasta British Ornithologists' Unionin (BOU) perustajasta vuonna 1858. Hän toimi BOU:n puheenjohtajana vuodesta 1867 kuolemaansa asti. Hän oli myös Northamptonshire Natural History Societyn ensimmäinen puheenjohtaja.


title: Thomas Powys

text: Powys matkusteli laajalti, etenkin Välimeren alueella, ja keräsi huomattavan kokoelman lintuja. Hänellä oli myös aviaarioita, joissa oli lintuja maapallon joka kolkalta, muun muassa vapaana lentävä partakorppikotkapari. Hän myös toi minervanpöllön Englantiin 1880-luvulla.


title: Thomas Powys

text: Powys oli ahkera kirjoittaja. Hän julkaisi useita lintukirjoja, muun muassa "Notes on the Birds of Northamptonshire and Neighbourhood" (1895) ja "Coloured Figures of the Birds of the British Islands", jonka kuvitti Joseph Smit, ja jonka viimeisteli Osbert Salvin Powysin kuoleman jälkeen.


title: Mireia Belmonte

text: Mireia Belmonte García (s. 10. marraskuuta 1990 Barcelona) on espanjalainen uimari.


title: Mireia Belmonte

text: Belmonte on voittanut uransa aikana yhden olympiakullan, kolmetoista Euroopan mestaruutta ja kahdeksan maailmanmestaruutta.


title: Mireia Belmonte

text: Vuonna 2006 Belmonte voitti junioreiden maailmanmestaruuden 400 metrin vapaauinnissa ja 400 metrin sekauinnissa.


title: Mireia Belmonte

text: Pekingin olympialaisissa 2008 Belmonte selviytyi välieriin sekauinnissa, mutta muilla matkoilla hän jäi alkueriin.


title: Mireia Belmonte

text: Joulukuussa 2008 Belmonte teki lyhyen radan maailmanennätyksen Rijekan lyhyen radan EM-kisoissa 400 metrin sekauinnissa ajalla 4.25,06.


title: Mireia Belmonte

text: Hän voitti kolme maailmanmestaruutta Dubain lyhyen radan MM-kisoissa 2010.


title: Mireia Belmonte

text: Lontoon kesäolympialaisissa 2012 Belmonte voitti olympiahopeaa 200 metrin perhosuinnissa, häviten ainoastaan Kiinan Jiao Liuyangille. 800 metrin vapaauinnissa hän saavutti niin ikään hopeaa.


title: Mireia Belmonte

text: Barcelonan MM-kilpailuissa 2013 Belmonte saavutti hopeaa 200 metrin perhosuinnissa ja 400 metrin sekauinnissa sekä pronssia 200 metrin sekauinnissa.


title: Mireia Belmonte

text: Belmonte voitti neljä maailmanmestaruutta lyhyen radan MM-kilpailuissa Dohassa 2014.


title: Mireia Belmonte

text: Belmonte voitti Rio de Janeiron olympialaisissa 2016 kultaa 200 metrin perhosuinnissa ajalla 2.04,85 ja sai pronssia 400 metrin sekauinnissa.


title: Mireia Belmonte

text: Hän voitti Budapestin MM-kilpailuissa 2017 kultaa 200 metrin perhosuinnissa ajalla 2.05,26 sekä hopeaa 1 500 metrin vapaauinnissa ja 400 metrin sekauinnissa.


title: Mireia Belmonte

text: Belmonten nimissä ovat syyskuussa 2017 lyhyen radan maailmanennätykset 400, 800 ja 1 500 metrin vapaauinneissa sekä 200 metrin perhosuinnissa ja 400 metrin sekauinnissa.


title: Mireia Belmonte

text: Tulokset swimrankings.net-sivustolla


title: Čerkes heku

text: Čerkes heku (Черкес хэку, suomeksi ”Tšerkessia”) on Venäjällä Karatšai-Tšerkessian pääkaupungissa Tšerkesskissä ilmestyvä kabardinkielinen sanomalehti.


title: Čerkes heku

text: Lehti on perustettu vuonna 1924. Aluksi se ilmestyi nimellä "Adyge pseuke" (”Adygejen elämä”), vuodesta 1929 nimellä "Čerkes plyž" (”Punainen Tšerkessia”), vuodesta 1953 nimellä "Čerkes pež" ”Tšerkessian totuus” ja vuosina 1965–1991 nimellä "Lenin nur" (”Leninin säde”). Lehteä painettiin ensin arabialaisella ja myöhemmin latinalaisella kirjaimistolla. Vuodesta 1938 lähtien se on ilmestynyt kyrillisellä aakkostolla.


title: Čerkes heku

text: Nykyään Čerkes heku ilmestyy kahdesti viikossa nelisivuisena ja A2-kokoisena. Sen painos on noin 4 000 kappaletta. Lehden aiheita ovat Karatšai-Tšerkessian tapahtumat ja yhteiskuntaelämä, tšerkessien historia ja kulttuuri sekä sukukansojen ja naapuritasavaltojen uutiset. Julkaisijoina toimivat tasavallan hallitus ja kansalliskokous. Päätoimittaja on Uvžuk Thagapsov.


title: Chess Titans

text: Chess Titans on shakkivideopeli, joka sisältyy Microsoftin Windows Vista- ja Windows 7 -käyttöjärjestelmille. Peli on 3D-grafiikalla toteutettu.


title: Chess Titans

text: Pelissä on tarkoituksena saada vastustajan kuningas mattiin. Peliä voi pelata tietokonetta vastaan tai kaksinpelinä.


title: Bergvallin karsintajärjestelmä

text: Bergvallin järjestelmä on kilpailumuoto, joka perustuu pudotuspelijärjestelmään. Sen kehitteli ruotsalainen Erik Bergvall pääasiassa vuoden 1912 ja 1920 olympialaisisten joukkueurheilussa käytettäväksi.


title: Bergvallin karsintajärjestelmä

text: Bergvallin järjestelmä lähtee siitä, että pudotuspeleillä voidaan määrittää vain kilpailun voittaja. Muiden sijojen määrittämiseksi tarvitaan lisäkamppailuja. Bergvallin järjestelmässä kaikki voittajalle hävinneet ottelevat uudestaan toisesta sijasta. Kolmannesta sijasta ottelevat jälleen keskenään toiseksi sijoittuneelle hävinneet.


title: Bergvallin karsintajärjestelmä

text: Bergvallin järjestelmän etuna voidaan pitää sitä, että siinä saadaan kärkipään järjestys selville kohtuullisen vähillä ottelumäärillä verrattuna esimerkiksi kaksinkertaiseen cup-kilpailuun tai sarjajärjestelmään. Haittana voidaan pitää sitä, että joukkueen/kilpailijan on varauduttava tappion jälkeen uuteen mahdollisuuteen, johon pääseminen ei suinkaan ole varmaa.


title: Bergvallin karsintajärjestelmä

text: Ensimmäisen kerran Bergvallin järjestelmää käytettiin Tukholman olympiakisojen vesipalloturnauksessa 1912.


title: Bergvallin karsintajärjestelmä

text: Järjestelmää käytettiin myös jääkiekkoilun olympiaturnauksessa 1920. Järjestelmää kritisoitiin varsinkin Bergvallin kotimaassa Ruotsissa, koska Ruotsin joukkue joutui pelaamaan kuusi peliä (voitti kolme), ja pronssia voittaneen Tšekkoslovakian joukkueen tarvitsi pelata vain kolme (voitti yhden). Erik Bergvall, järjestelmän luoja totesi, että sitä oli käytetty väärin, ja että turnauksen kaikkien ensimmäisellä kierroksella hävinneiden joukkueiden olisi tullut pelata hopeasta. Kritiikin takia Bergvallin järjestelmää ei käytetty uudelleen jääkiekossa.


title: Bergvallin karsintajärjestelmä

text: Järjestelmää käytettiin kuitenkin kesäolympialaisissa 1920 mm. jalkapallo- ja vesipalloturnauksissa. Nykyisin Bergvallin järjestelmän jalostettu muoto on käytössä mm. judo-turnauksissa ja painissa, joissa loppuotteluun selviytyneille lohkovoittajille hävinneillä on vielä mahdollisuus edetä pronssiotteluun.


title: The Wörld Is Yours

text: The Wörld Is Yours on Motörheadin 20. albumi, joka julkaistiin 14. joulukuuta 2010. Albumin tuotti Cameron Webb ja se on omistettu Ronnie James Diolle, joka kuoli vatsasyöpään seitsemän kuukautta aikaisemmin.


title: The Wörld Is Yours

text: Albumi ylsi Suomen virallisen listan sijalle 15.


title: Kleombrotos Ambrakialainen

text: Kleombrotos (; 300-luvun eaa. alku?) oli antiikin kreikkalainen Platonin Akatemiaan kuulunut filosofi. Hän oli kotoisin Ambrakiasta.


title: Kleombrotos Ambrakialainen

text: Kleombrotoksen kerrotaan tehneen itsemurhan hyppäämällä alas korkealta muurilta, koska hän oli lukenut Platonin sielun kuolemattomuutta käsittelevän dialogin "Faidon". Hän ei ollut tehnyt mitään pahaa eikä halunnut paeta mitään kärsimyksiä, vaan ainoastaan vaihtaa elämänsä parempaan. Kuoleman tarkoituksena oli erottaa sielu ruumiista.


title: Kleombrotos Ambrakialainen

text: Kyseinen henkilö on mahdollisesti sama Kleombrotos, joka oli Sokrateen oppilas, ja jonka Platon mainitsee olleen Aiginassa Sokrateen kuoleman aikana.


title: Kleombrotos Ambrakialainen

text: Kleombrotoksen kuolemasta tuli antiikin aikana malliesimerkki itsemurhasta. Tapahtuman kuvaa muun muassa Kallimakhos eräässä epigrammissaan. Lisäksi sen mainitsevat muun muassa Cicero, Lukianos, Augustinus ja Agathias.


title: Kleombrotos Ambrakialainen

text: Ammonios arvosteli Kleombrotoksen tekoa. Hänen mukaansa tämä oli virheellisesti nähnyt Platonin ajatuksen siitä, että filosofi kaipaa kuolemaa, kehotuksena itsemurhaan. Ammonioksen mukaan tarkoituksena olivat sen sijaan älylliset harjoitukset, jotka pyrkivät erottamaan sielun ruumiista.


title: Kleombrotos

text: Kleombrotos () on antiikin kreikkalainen nimi, joka voi viitata seuraaviin henkilöihin:


title: Riskien arviointi

text: Riskien arviointia tai riskin arviointia (kemikaalien yhteydessä usein yksikössä) tarvitaan monilla aloilla, koska riskit voivat olla taloudellisia, terveydellisiä, ympäristöön kohdistuvia jne. Koneturvallisuuslainsäädäntö edellyttää valmistajan tekemään tuotteelleen riskien arvioinnin ja sen mukaiset muutokset koneeseen riskien minimoimiseksi. Muodollinen riskinarviointi on tyypillistä myös ennen eräiden kemikaalien ja lääkkeiden käyttöön ottoa. Tällöin on lainsäädännössä haluttu varmistaa, että esimerkiksi torjunta-aineiden, elintarvikkeiden lisäaineiden ja lääkkeiden riskit tunnetaan ennen niiden laskemista markkinoille. Tämä ei tarkoita niiden todistamista riskittömiksi, koska ei ole sellaista inhimillistä toimintaa, josta ei aiheutuisi jonkinlaisia riskejä. Riskien pitää kuitenkin olla suhteessa hyötyihin, eli tärkeästä asiasta (esim. syöpälääkkeestä) voidaan hyväksyä melko suuriakin haittoja ja riskejä, mutta esimerkiksi kosmeettisesta aineesta (ripsiväristä) ei.


title: Riskien arviointi

text: Riskinarviointi () alkaa vaaran (eli vaaraominaisuuden) tunnistamisesta (). Tällä tarkoitetaan esimerkiksi aineen osoittamista maksamyrkylliseksi, syöpävaaralliseksi, hermostoon vaikuttavaksi tai paikallisesti ärsyttäväksi. Vaara on aineelle tyypillinen ominaisuus, eikä se vielä kerro riskeistä. Riskin syntymiseen tarvitaan aina altistus. Jos aineelle ei altistuta, se ei aiheuta riskiä, olipa se kuinka myrkyllinen hyvänsä. Synteettisten tuotteiden raaka-aineet tai välituotteet voivat olla hyvinkin myrkyllisiä, mutta niistä ei aiheudu riskiä niin kauan, kuin ne ovat suljettuina teollisuuden tankeissa. Jos tankki vuotaa, niin kuin kävi vuonna 1984 metyyli-isotiosyanaattitankille Bhopalissa, Intiassa, myrkyllinen ja ärsyttävä kemikaali tappoi noin 2500 ihmistä ja aiheutti silmävaurioita ja muita vakavia vaurioita kymmenille tuhansille. Riski on siis tilannekohtainen käsite, ei aineen ominaisuus kuten vaara (hazard).


title: Riskien arviointi

text: Vaara voidaan tunnistaa monilla eri tavoilla, eläinkokeissa, myrkytystapauksista, väestötutkimuksissa epidemiologisesti, "in vitro" -kokeissa soluviljelmillä tai mikrobeilla ja eräissä tapauksissa ennustaa tietokonemallituksella, jos riittävä määrä lähisukuisia aineita on tutkittu. Yleensä nämä vaaraominaisuuden paljastavat tutkimukset eivät vielä kerro riskin suuruutta ihmiselle.


title: Riskien arviointi

text: Altistuksen arviointiin tarvitaan tietoja ihmiseen joutuvista annoksista. Tähän tarvitaan mittauksia juomavedestä, ravinnosta tai hengitysilmasta siitä riippuen, mitä kautta ainetta joutuu elimistöön. Parhaassa tapauksessa voidaan mitata aineen pitoisuuksia verinäytteistä tai muista soveltuvista ihmisnäytteistä.


title: Riskien arviointi

text: Kolmas tärkeä tekijä riskin määräytymisen kannalta on annos-vaste -suhde tai annos-altistus -suhde. Tällä tarkoitetaan sitä, kuinka suuri annos aiheuttaa haittaa ja millä tavalla haitta lisääntyy tai pahenee annoksen suurentuessa. Renessanssiajan lääkäri Paracelsus kiteytti ensimmäistä kertaa sekä farmakologian että toksikologian keskeisen periaatteen: "Ei ole myrkytöntä ainetta, kaikki aineet ovat myrkyllisiä. Vain annoksesta riippuu se, että aine ei ole myrkkyä." Toisin sanoen aineita ei voida jakaa myrkkyihin ja myrkyttömiin, vaan kaikista on liian suurina annoksina haittaa elimistölle.


title: Riskien arviointi

text: Kaikkien aineiden myrkyllisyys ei tietenkään tarkoita sitä, että aineet olisivat yhtä myrkyllisiä; myrkyllisyyden voimakkuus saattaa vaihdella miljoonakertaisesti aineesta toiseen. Tärkeää onkin se, miten myrkylliseksi todettu annos tai altistus suhtautuu ihmisen saamaan annokseen tai altistukseen. Jos alkoholin tappava annos on 300 g ja me juomme 100 g, liikumme todella lähellä tappavaa annosta. Jos dioksiinin haitallinen annos on miljoonasosa grammaa (mikrogramma), mutta saamamme annos on miljardisosa grammaa (nanogramma), altistus on vain tuhannesosa haitallisesta altistuksesta. Tämä kuvaa sitä, että riski on suhteellinen käsite, joka riippuu sekä aineen toksisuuden voimakkuudesta että sen annoksesta.


title: Riskien arviointi

text: Kun sekä annos-vaikutussuhteet että altistus on määritetty, voidaan riski luonnehtia (). Riski on siis määrällinen suure, kun vaara () on vain laadullinen suure. Riski voidaan siis luonnehtia esimerkiksi niin, että turvallinen päiväannos, josta ei vielä aiheudu todettavissa olevaa toksisuutta, on 5 mg painokiloa kohti eli 70-kiloisella 350 mg vuorokaudessa. Jos lääkkeen hoitovaikutus saadaan tätä pienemmällä annoksella, se voidaan katsoa turvalliseksi. Usein arvioituihin raja-arvoihin lisätään turvallisuusmarginaali. Alun perin elintarvikkeiden lisäaineille ruvettiin soveltamaan satakertaista turvallisuusmarginaalia, eli turvallisena annoksena pidetään sadasosaa siitä annoksesta, jolla ei tutkimuksissa havaita olevan haittoja. Tämä turvamarginaali on yleistynyt moniin muihinkin kemikaaleihin. Lääkkeillä tätä ei useinkaan voida noudattaa, vaan tärkeän lääkkeen turvamarginaali voi olla tätä pienempi ja satakertainen annos aiheuttaisi vakavan myrkytyksen


title: Riskien arviointi

text: Riskin luonnehtimisen jälkeen kemikaaliriskien osalta seuraa riskinhallinta (). Tämä on yleensä viranomaisten tai poliittisen päättäjien tehtävä.


title: Jan Bulis

text: Jan Bulis (s. 18. maaliskuuta 1978 Pardubice, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän edustaa KHL-seura Traktor Tšeljabinskia.


title: Jan Bulis

text: Bulis aloitti uransa Pohjois-Amerikan juniorisarja OHL:ssä Barrie Coltsissa kaudella 1995–1996. Washington Capitals varasi Bulisin toisella kierroksella numerolla 43. vuoden . Hän teki seuraavalla kaudella 42 maalia ja yhteensä 103 tehopistettä.


title: Jan Bulis

text: Kaudeksi 1997–1998 Bulis siirtyi Washington Capitalsin organisaatioon. Hän pelasi debyyttikaudellaan NHL:ssä 48 ottelua, joissa syntyi tehot 5+11=16. Seuraavalla kaudella hän pelasi NHL:ssä 38 ottelua, joissa syntyi oivat tehot 7+16=23. Kausi 1999–2000 oli Bulisille ensimmäinen täysi kausi NHL:n puolella. Hän teki 56 ottelussa 31 tehopistettä. Kaudella 2000–2001 hän ehti pelaamaan Washingtonissa 39 ottelua ennen kauppaamista Richard Zedníkin ja ensimmäisen kierroksen varausvuoron kanssa Montreal Canadiensiin vaihdossa Dainius Zubrusiin, Trevor Lindeniin ja toisen kierroksen varausvuoroon.


title: Jan Bulis

text: Kausi 2001–2002 oli Bulisille pienoinen pettymys, kun hän teki 19 tehopistettä. Kaudella 2002–2003 Bulis teki piste-ennätyksensä NHL:ssä tehot 16+24=40 ja oli joukkueen neljänneksi paras pistemies. NHL:n työsulkukauden 2004–2005 ajaksi hän pelasi ensimmäisen kerran kotimaansa Tšekin sarjassa, HC Pardubicen paidassa. Bulis teki 45 ottelussa tehot 24+25=49 ja voitti sarjan mestaruuden.


title: Jan Bulis

text: Kaudeksi 2005–2006 Bulis palasi NHL:ään Montreal Canadiensiin. Hän teki kaudella uransa ennätystehot, 73 ottelussa syntyneet 20+20=40 pistettä. Tammikuussa 2006 pelatussa ottelussa Philadelphia Flyersia vastaan Bulis teki neljä maalia neljällä laukauksellaan kohti maalia. Heinäkuussa 2006 Bulis siirtyi vapaana agenttina yksivuotisella sopimuksella Vancouver Canucksiin. Hän ei saanut kauden (tehot 12+11=23) jälkeen sopimusta NHL:stä.


title: Jan Bulis

text: Kaudeksi 2007–2008 Bulis siirtyi Venäjän superliigassa pelaavaan HK Atlantiin ja teki 57 ottelussa tehot 17+31=48. Seuraava kausi oli loukkaantumisten säväyttämä ja Bulis pelasi vain 35 ottelua tehoilla 9+8=17. Kaudella 2009–2010 hän pelasi 56 ottelua tehopistein 25+18=43 ja seuraavalla kaudella 42 ottelua tehopistein 14+15=29. Kaudeksi 2011–2012 Bulis siirtyi Traktor Tšeljabinskiin.


title: Jan Bulis

text: Joulukuussa 2005 Bulis nimettiin Tšekin joukkueeseen Torinon talviolympialaisiin 2006. Turnauksessa Bulis pelasi ensimmäiset maaottelunsa Tšekin paidassa ja voitti pronssia. Hän pelasi myös saman vuoden MM-kilpailuissa Latviassa ja voitti hopeaa.


title: Mikki Hiiri – olipa kerran joulu

text: Mikki Hiiri – olipa kerran joulu (engl. "Mickey's Once Upon a Christmas") on vuonna 1999 ilmestynyt Disneyn jouluanimaatio-kokoelma. Se julkaistiin suoraan VHS:lle ja sisältää kolme lyhyttä tarinaa.


title: Mikki Hiiri – olipa kerran joulu

text: Tarinan päähenkilöt ovat Tupu, Hupu ja Lupu, jotka heräävät innoissaan jouluaattoaamuun ja ryntäävät avaamaan lahjojaan. Aku Ankka raivostuu, kun pojat avasivat lahjat ennen aikojaan, vaikka heidän piti avata ne yhdessä. Poikien anteeksipyynnön jälkeen Aku rauhoittuu ja paljastaa komerosta pojille yllätyksen, missä oli kolme kelkkaa. Pojat eivät lue kelkkojen mukana tullutta korttia. Heidän luokseen saapuvat Iines, Roope-setä ja heidän täti, joka alkaa suudella poikia litimäräksi. Kun jouluaatto on ohi pojat toivovat, että jouluaatto olisi joka päivä. Seuraavana aamuna, kun he ihmettelevät Tikun ja Takun leikkivän samalla junalla, joka aamu he huomaavat, että heidän lelunsa ovat hävinneet. He huomaavat, että kuusen alla on lahjoja, kun Aku toivottaa hyvää joulua ja hänellä on aamiaistarjotin, joka lentää samalla lailla Akun päälle. Pojat innostuvat, koska heidän toiveensa toteutui. Ajan myötä pojat alkavat kyllästyä. Pojat päättävät muuttaa suunnitelmaa ja pilaavat koko jouluaaton. Kun Aku jahtaa elävää kalkkunaa, minkä pojat vaihtoivat kypsyvän tilalle, koko ympäristö on ihan harmaa. Pojat lukevat kortin, mikä oli kelkan mukana he tajuavat, mitä tekivät väärin ja päättivät, että seuraavasta joulusta tulee kaikkien aikojen paras. Seuraavana päivänä pojat ovat avuliaita ja tosi ystävällisiä. Aku alkoi epäillä, mitä pojat salailevat. Pojat paljastavat heidän lahjansa Akulle, joka oli puuvene, mikä oli yhdistetty heidän kelkoista. Tämän jälkeen kaikki alkoi palautua ennalleen.


title: Mikki Hiiri – olipa kerran joulu

text: Tarinan päähenkilönä ovat Hessu Hopo ja hänen poikansa Max, jotka kirjoittavat kirjeen Joulupukille. Kun postimies ehtii lähteä, Max ja Hessu aloittavat takaa-ajon. Max onnistuu pysäyttämään postimiehen ja Hessu saapuu myöhemmin paikalle. Pihatöiden jälkeen Musta Pekka tokaisee, että Hessu luulee pukin olevan olemassa. Max hämmästyy ja kyselee, onko oikeasti niin, ja Pekka alkaa kertoa totuutta Maxille. Tämän kuultuaan Max menettää uskonsa. Kun Hessu ja Max ovat naapureitten luona syömässä jouluateriaa, joulupukki ilmestyy paikalle ja Max helpottuu. Kuitenkin yksi naapurin lapsista tämä vakuuttaa pojalleen, että Pukki on olemassa. Max ei tahdo enää uskoa. Hessu hälyttää Maxia ulos ja näkee Pekan talon katolla hahmon, joka muistuttaa Joulupukkia. Tämä paljastui kuitenkin yhdeksi Karhukoplan jäseneksi, joka pidätetään. Hessu alkaa menettää toivonsa ja Max piristää tätä. Max pukeutuu itse pukiksi ja sanoi Hessulle, että halusi tehdä sen, jotta saisi Hessun onnelliseksi. Pian kuitenkin oikea pukki ilmestyy ja antaa Maxille lahjaksi tuliterän lumilaudan. Pekka puolestaan ei saa mitään, koska ei uskonut pukkiin. Hessu kertoo Maxille, että hänen jokavuotinen joululahjansa on ollut aina Maxin onni ja sama toive oli myös Maxilla.


title: Mikki Hiiri – olipa kerran joulu

text: Tämän tarinan päähahmot ovat Mikki Hiiri, Pluto ja Minni Hiiri. Mikki aikoo ostaa Minnin kelloon sopivan kultakorun. Mikki kärsii rahaongelmasta ja toisena ongelmana on, että kultaliike suljetaan aikaisin. Minnin huolena ovat laskut ja hän haluaisi ostaa Mikille oman lahjan. Mikki on töissä Mustan Pekan joulukuusifirmassa. Ahkeruuden jälkeen asiakas palkitsee Mikin isolla rahasummalla. Kun köyhä perhe on ostamassa noin kymmenmetristä kuusta, koska toiset olivat varattuja, Mikki ehdottaa pientä kuusta, mikä ei ollut varattu. Köyhä perhe ostaa tämän. Musta Pekka raivostuu ja tyhjentää Mikin rahasaaliin Mikin taskusta ja antaa potkut. Mustalle Pekalle tapahtuu onnettomuus, joka johdattaa hänen firmansa tuhoon, kun kaikki kuuset syttyvät tuleen. Minni on Iineksen kanssa Mortimetin pakkaamofirmassa. Kun Minni luulee saavansa joulubonuksen, hän saa vain kovan hedelmäkakun. Mikki miettii miten ostaa Minnille lahjan. Pian Mikki joutuu hyväntekeväisyyskonsertin huuliharpunsoittajaksi hänellä ei ole kuin 2 tuntia aikaa. Mikki lämpiää ja alkaa soittaa yhdessä palomiesten kanssa. Mikki saa pian idean, että aikoo vaihtaa huuliharpun kaulakoruun. Mikki ei ehdi liikkeeseen mutta pyytä myyjältä vaihtoa huuliharpun koruun. Myyjä palauttaa huuliharpun Mikille ja sanoo tämän olevan arvoton. Mikki sanoo että huuliharppu oli hänelle arvokas ystävä. Kun Mikki alkaa soittaa huuliharppua, myyjä kääntyy ja sanoo että voi vaihtaa koruun. Illalla Mikin luona, kun Minni ja Mikki avaavat lahjoja, Mikki sai lahjaksi kotelon mikä sopii huuliharppuun ja Minni sai korun kelloa varten. Minni oli vaihtanut kellon koteloon ja Mikki huuliharpun koruun. Minni sanoi tyytyväisenä, että olivat luopuneet arvokkaasta esineestä että he saisivat lahjansa.


title: Brad Spence

text: Brad Spence (s. 19. huhtikuuta 1984 Calgary) on kanadalainen alppihiihtäjä.


title: Brad Spence

text: Spencen ensimmäinen kilpailu alppihiihdon maailmancupissa oli Lake Louisen super-G:ssä 1. joulukuuta 2002. Ensimmäisen pistesijansa hän saavutti Kranjska Goran pujottelussa maaliskuussa 2009 oltuaan lopputuloksissa kolmastoista. Hänen paras sijoituksensa maailmancupissa on kahdestoista sija, jonka hän on saavuttanut Alta Badian pujottelussa joulukuussa 2009 ja Kitzbühelin pujottelussa tammikuussa 2010.


title: Kambodžan maakunnat

text:
Kambodžan maakunnat ovat maan ylimmän tason hallintoyksiköitä.
Kambodža jaetaan 20 maakuntaan (ខេត្ត – "khet") ja neljään maakunnantasoiseen kuntaan (ក្រុង – "krong"). Maakunnat jaetaan edelleen piirikuntiin ("srok"), jotka vuorostaan jaetaan kuntiin ("khum"). Kunnat jaetaan piireihin ("khan") ja edelleen kortteleihin ("sangkat").


title: Kambodžan maakunnat

text:
Oheisen taulukon ensimmäisen sarakkeen nimet vastaavat UNGEGN-translitteraatiota. Toisen sarakkeen nimet ovat myös yleisesti käytössä, etenkin englanninkielisessä tekstissä.
Maakunnan tasoiset kunnat on merkitty taulukon pääkaupunkisarakkeeseen, koska niillä ei ole erillistä pääkaupunkia.


title: Merkuriuksen kuu

text: Merkuriusta kiertävän kuun uskottiin olevan olemassa jonkin aikaa. 27. maaliskuuta 1974, kaksi päivää ennen kuin Mariner 10 ohitti Merkuriuksen, Maassa sijaitsevat havaintolaitteet alkoivat havaita suuria määriä ultraviolettisäteilyä Merkuriuksen läheiseltä alueelta, jossa ei tähtitieteilijöiden mukaan "pitäisi olla mitään". Seuraavana päivänä säteily oli kadonnut. Se tuli takaisin esiin kolmen päivän kuluttua, ja huomattiin, että se vaikutti lähtevän Merkuriuksen läheisestä tuntemattomasta kohteesta. Jotkut tähtitieteilijät arvioivat, että kyseessä on havaittu tähti, mutta muiden mukaan kyseessä oli tuntematon kuu perustuen siihen, että säteilyn lähtöpaikka oli liikkunut ja säteily ei voisi olla niin voimakasta, jos se olisi kulkenut tähdeltä toiselle. Kohteen nopeudeksi arvioitiin 4 kilometriä sekunnissa, mikä on hyvin tyypillinen nopeus kuulle.


title: Merkuriuksen kuu

text: Pian havaittiin, että "kuu" liikkui poispäin Merkuriuksesta, ja pian syntyi teoria että säteily tuli jo tunnetusta tähdestä, 31 Craterista. Säteilyn syntyperä on edelleen tuntematon. 31 Crateris vaikuttaa olevan kaksoistähti, jonka kiertoaika on 2,9 päivää. Tämä on mahdollinen ultraviolettisäteilyn lähde.


title: Merkuriuksen kuu

text: Merkuriuksen kuu johti tärkeään tähtitieteelliseen löytöön, vaikkei se ollutkaan olemassa. Se nimittäin osoitti, että ultraviolettisäteily kykenee kulkemaan voimakkaana pidempiä matkoja kuin aiemmin oli havaittu.


title: Faryd Mondragón

text: Faryd Camilo Mondragón Aly (s. 21. kesäkuuta 1971 Cali, Kolumbia) on kolumbialainen jalkapallomaalivahti, joka edustaa kotimaansa korkeimman sarjatason Categoría Primera A:n Deportivo Calia. Vuonna 1990 alkaneella urallaan hän on edustanut myös muun muassa argentiinalaista Independienteä, turkkilaista Galatasarayta ja saksalaista Kölniä sekä Kolumbian maajoukkuetta.


title: Faryd Mondragón

text: Mondragón aloitti uransa 1990-luvun alussa Deportivo Calissa ja edusti sittemmin useita seuroja Kolumbiassa, Paraguayssa ja Argentiinassa. Pisimpään, vuodet 1995–1998 ja 1999–2000, hän edusti argentiinalaista Independienteä.


title: Faryd Mondragón

text: Euroopassa Mondragón pelasi ensimmäistä kertaa keväällä 1999 lainalla espanjalaisen Real Zaragozan riveissä. Kauden 2000–2001 hän pelasi ranskalaisessa Metzissä. Joukkue ei yltänyt mainetekoihin, mutta "France Football" -lehti palkitsi Mondragónin kauden parhaana maalivahtina.


title: Faryd Mondragón

text: Metzistä Mondragón siirtyi turkkilaiseen Galatasarayhin, jota hän edusti vuoteen 2007 asti. Hän saavutti istanbulilaisseurassa Turkin superliigan mestaruuden vuosina 2002 ja 2006 sekä Turkin cupin voiton vuonna 2005. Kansallisten kilpailuiden ohella hän pelasi seurassa ollessaan myös 41 ottelua Mestarien liigassa ja UEFA-cupissa.


title: Faryd Mondragón

text: Kaudeksi 2007–2008 Mondragón siirtyi saksalaiseen Kölniin ja oli merkittävässä roolissa, kun seura saavutti kauden päätteeksi nousun pääsarjatasolle Bundesliigaan. Hän toimi ykkösmaalivahtina myös tulevana kahtena kautena, mutta menetti asemansa lokakuussa 2010 riitauduttuaan valmentaja Zvonimir Soldon kanssa maajoukkuetehtäviensä vuoksi. Joulukuussa 2010 Köln tiedotti, että Mondragón jättää seuran liigan talvitauon aikana. Kauden 2010–2011 alkaessa hän oli Bundesliigan vanhin pelaaja.


title: Faryd Mondragón

text: Tammikuussa 2011 Mondragón siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Carlos Valdésin kanssa. Mondragónista tuli koko maalivahtiosastonsa uudistaneen Unionin ykkösmaalivahti, ja hänet nimettiin myös joukkueen kapteeniksi. Kokenut maalivahti johti Philadelphian MLS:n itäisen konferenssin kärkisijoille kaudella 2011, ja heinäkuussa 2011 hänet valittiin joukkueensa ainoana pelaajana liigan tähdistöotteluun. Tammikuussa 2012 Mondragón palasi Deportivo Caliin.


title: Faryd Mondragón

text: Mondragón debytoi Kolumbian A-maajoukkueessa vuonna 1993, mitä ennen hän oli osallistunut olympiajoukkueen mukana vuoden 1992 kesäolympialaisiin. Hän kuului Kolumbian joukkueeseen vuosien 1993 ja 1997 Copa Américassa, vuosien 1994, 1998 ja 2014 MM-kilpailuissa sekä vuosien 2003 ja 2005 Gold Cupissa. Vuoden 1998 MM-kilpailuissa hän oli maalilla kaikissa Kolumbian kolmessa ottelussa. Vuoden 2014 MM-kilpailuissa hänestä tuli 43-vuotiaana siihen mennessä vanhin koskaan kisoissa pelannut, kun hänet otettiin vaihdosta kentälle alkulohkon viimeisen kierroksen ottelun loppuminuuteilla. Vuoden 2018 MM-kilpailuissa Egyptin Essam El-Hadary rikkoi hänen ennätyksensä pelattuaan ottelun 45-vuotiaana.


title: Planeetta V

text: Planeetta V eli Planeetta 5 on hypoteettinen viides aurinkokunnan planeetta, jonka NASAn tieteilijät John Chambers ja Jack Lissauer uskovat olleen joskus olemassa Marsin ja asteroidivyöhykkeen välillä tietokonesimulaatioiden perusteella. Chambers ja Lissauer esittivät hypoteesin 33. Lunar and Planetary Science Conferencessa, joka pidettiin 11.-15. maaliskuuta 2002.


title: Planeetta V

text: Chambers ja Lissauer esittivät, että aiemmin tuntematon maankaltainen planeetta oli joskus olemassa eksentrisellä ja epävakaalla kiertoradalla Auringon ympärillä ainakin neljä miljardia vuotta sitten. He esittävät planeetan, jota he kutsuivat Planeetta V:ksi, tuhoutuneen Hadeeisen aionin aikana tapahtuneessa asteroidimyrskyssä joutuessaan syöstyksi Aurinkoon.


title: Marko Rehmer

text: Marko Rehmer (s. 29. huhtikuuta 1972 Berliini, Itä-Saksa) on saksalainen jalkapalloilija, joka pelasi puolustajana.


title: Marko Rehmer

text: Rehmer aloitti uransa kotikaupunkinsa 1. FC Union Berlinin riveissä. Melkein 25 vuoden iässä hän siirtyi vihdoin pelaamaan Bundesliigaan. Rehmer siirtyi FC Hansa Rostockiin vuonna 1997 talven siirtoikkunan aikana. Kahden vuoden kuluttua Rehmer siirtyi takaisin Berliiniin. Tällä kertaa hän pelasi Hertha BSC:n riveissä.


title: Marko Rehmer

text: Vuonna 2004 Rehmer antoi positiivisen näytteen dopingtestissä. Hän selitti näytettä lääkkeellä, mutta Rehmer ei ollut kysynyt seuraltaan lupaa sen käyttöön. Rehmer sai yhdeksän pelin pelikiellon ja joutui maksamaan suuret sakot välttääkseen erotetuksi tulemisen. Rehmer pelasi vielä kauden Berliinissä, kunnes kuuden vuoden jälkeen siirtyi Eintracht Frankfurtiin. Hän kohtasi loukkaantumisia ja joutui lopettamaan uransa kauden 2006-2007 päätteeksi.


title: Marko Rehmer

text: Rehmer pelasi Saksan maajoukkueessa 35 ottelua, joissa hän teki neljä maalia. Rehmerin ensimmäinen maajoukkuepeli oli 2. syyskuuta 1998 ystävyysottelu Maltaa vastaan. Rehmer edusti Saksaa EM-kilpailuissa 2000 pelaten kahdessa ottelussa. Rehmer valittiin Saksan joukkueeseen myös jalkapallon MM-kilpailuihin 2002. Hän pelasi turnauksen aikana 45 minuuttia ja sai hopeamitalin.


title: Valkolakkihiiro

text: Valkolakkihiiro ("Colius leucocephalus") on hiirojen heimoon kuuluva itäafrikkalainen lintu. Sen esiintymisalue käsittää Etiopian kaakkoisosan, Etelä-Somalian, osan Keniaa ja Koillis-Tansanian. Lajista tunnetaan kaksi alalajia. Anton Reichenow kuvaili lajin holotyypin Itä-Kenian Kinakombasta vuonna 1879.


title: Stelvio

text: Stelvio (myös Pista Stelvio) on laskettelurinne Valdisottossa ja Bormiossa Italiassa.


title: Stelvio

text: Stelviossa kilpaillaan vuosittain miesten maailmancupin syöksylaskussa, yleensä joulun ja uudenvuoden välipäivinä. Maailmancupkilpailuja on käyty joka kausi kaudesta 1993–1994 alkaen, poikkeuksena vuodet 2014–2016.


title: Stelvio

text: Kun Bormio isännöi alppihiihdon maailmanmestaruuskilpailuja 1985 ja 2005, Stelviossa kilpailtiin kaikissa miesten alppilajeissa ja vuonna 1985 myös naisten pujottelussa. Stelviossa on laskettu kaikkia alppilajeja myös maailmancup-finaaleissa kolme kertaa.


title: Stelvio

text: Menestynein laskija Stelviossa on itävaltalainen Hermann Maier, joka on voittanut syöksylaskun kahdesti ja supersuurpujottelun sekä suurpujottelun kerran. Maierin suurpujotteluvoitto tuli vuoden 2005 MM-kilpailuissa.


title: Stelvio

text: Stelvion yläasema sijaitsee 2 255 metriä merenpinnan yläpuolella, jossa on myös syöskylaskun lähtöpaikka.


title: Stelvio

text: Lähdön jälkeen on välittömästi koko rinteen jyrkin kohta 63 % ja alun S-mutkan jälkeen on radan ensimmäinen hyppyri "Salto La Rocca" (Linnakehyppyri). Sen jälkeen rinne menee kapeahkoon "Canalino Sertorelli"in (Sertorellin vesirotko), joka on suora liukuosuus. Liukuosuus päättyy radan toiseen varsinaiseen hyppyriin "Salto Fontana Lunga"an (Pitkä suihkulähde -hyppyri).


title: Stelvio

text: Fontana Lungan jälkeen tulee pitkä vaihtelevan jyrkkä "Pian dell’Orso" (Karhun taso), mikä alkaa "Curvoni degli Ermellini" (Kärpän mutkat) S-mutkilla, niiden jälkeen tulee vaativa ulospäin kalteva kohta "Carcentina". Carcentinan jälkeen tulee vielä laaja S-mutka ennen lyhyttä loivaa osuutta "Ciuk". Ciukin jälkeen tulee radan suurin hyppyri "Salto di San Pietro" (Pyhä Pietari -hyppyri) "Muro di San Pietro"ssa (Pyhän Pietarin jyrkänne), jossa on koko rinteen toiseksi jyrkin kohta 60 %. Jyrkänteen jälkeen tulee "La Piana di San Pietro" (Pyhän Pietarin tasanko), jossa rinne on loiva, lyhyen matkaa jopa vastamäkeen. Sitten tulee loppujyrkänne "La Konta", jossa on laajoja S-mutkia.


title: Stelvio

text: S-mutkien jälkeen alkaa lyhyt maalisuora, jossa on vielä hyppyri "Feleit". Stelvion syöksylasku päättyy 1 245 metriä merenpinnan yläpuolelle lähelle Bormion keskustaa. Syöksylaskuradalla on pituutta 3 270 metriä ja korkeuseroa 1 010 metriä.


title: Korkeakulttuuri

text: Korkeakulttuuri voi tarkoittaa seuraavia asioita:


title: Valkoperähiiro

text: Valkoperähiiro ("Colius colius") on hiirojen heimoon kuuluva kaakkoisafrikkalainen lintu. Sen esiintymisalue käsittää Namibian, osia eteläisestä Botswanasta, Lesothon sekä osan Etelä-Afrikkaa. Carl von Linné kuvaili lajin holotyypin Hyväntoivonniemeltä vuonna 1766.


title: Uuno Tuominen

text: Uuno Vihtori Tuominen (10. maaliskuuta 1905 Pusula – 24. tammikuuta 1986 Helsinki) oli suomalainen historioitsija ja virkamies.


title: Uuno Tuominen

text: Tuominen valmistui filosofian kandidaatiksi vuonna 1929 ja työskenteli vuosina 1927–1936 Valtionarkiston amanuenssina. Hän väitteli tohtoriksi 1950. Väitöskirjan aiheena oli Suomen alkoholipolitiikka.


title: Uuno Tuominen

text: Tuominen oli huomattava raittiuspoliitikko. Hän toimi muun muassa Raittiuden ystävien pääsihteerinä vuosina 1936–1961 sekä sosiaali- ja terveysministeriön raittius- ja alkoholiosaston päällikkönä 1961–1971. Hän oli myös sosiaalialkohologian opettajana Yhteiskunnallisessa korkeakoulussa vuosina 1937–1960 ja Helsingin yliopiston voimistelulaitoksella vuosina 1951–1961. Tuominen oli myös Helsingin yliopiston Suomen historian dosentti 1952–1972. Hän sai professorin arvonimen vuonna 1967.


title: Uuno Tuominen

text: Tuominen oli Eduskunnan historiakomitean pitkäaikainen sihteeri ja Joutsenon opiston johtokunnan puheenjohtaja. Hän kuului Alkoholitutkimussäätiön hallitukseen ja oli "Alkoholikysymys"-lehden päätoimittaja vuosina 1958–1965.


title: Driving Simulator 2009

text: Driving Simulator 2009 (Fahr Simulator 2009) on autosimulaattori, joka julkaistiin 24. heinäkuuta 2009. Pelissä voi valita joko vapaa ajon tai tehtävä ajon. Pelin kartta-alueella on kaupunki, moottoritie, kaupunginosia ja rautatie. Ennen peliä voi säätää liikenteen määrää. Ajon aikana esillä on nopeusnäyttö, jossa nopeus näytetään sekä kilometreinä että maileina tunnissa mutta auton ohjaamon nopeusmittari kilometri tunnissa.


title: Driving Simulator 2009

text: Tehtäväajotyyppejä voi valita valikosta ennen kuin siirrytään tehtävään. Kun pelaaja tulee tähden kohdalle, niin hän voi suorittaa jonkun tehtävän. Tehtäväajossa on kertyy virhepisteitä. Jos virhepisteitä tulee enemmän kuin 20 niin tehtävä epäonnistuu. Virhepisteitä voi tulla joko ylinopeudesta, ajamalla punaisia päin tai ohittaa STOP-merkin ilman että pysähtyy. Joissakin tehtävissä voi olla aikarajoitus, jos aika loppuu, tehtävä epäonnistuu. Kun tehtävä on suoritettu, niin voi mennä tähdelle jossa tulee uusi tehtävä.


title: Driving Simulator 2009

text: Vapaassa ajossa voi valita (esim: auton, lähtöpaikan, liikenteen määrän) valikosta ja ennen kuin ajaa. Vapaassa ajossa ei kerry virhepisteitä.


title: Otto Grimlund

text: Otto Bernhard Grimlund (30. joulukuuta 1893 Malmö – 15. syyskuuta 1969 Tukholma), oli ruotsalainen poliitikko ja lehtimies.


title: Otto Grimlund

text: Otto Grimlundin vanhemmat olivat Wilhelm Nicolaus Grimlund ja Carolina Liljegren. Vuosina 1903–1909 hän opiskeli Malmö högre allmänna läroverkissä, ja työskenteli vuosina 1911–1917 journalistina. Vuonna 1917 hän avioitui Olga Nilssonin kanssa.


title: Otto Grimlund

text: Grimlund liittyi sosialidemokraattiseen nuorisojärjestöön jo vuonna 1911. Vuosina 1918–1925 hän oli Ruotsin kommunistisen puolueen johtokunnan jäsen, ja työskenteli monena vuonna Kominternille Moskovassa. Hän oli muun muassa Rostan (Ryska telegrambyrån i Stockholm) päällikkönä vuosina 1919–1920 ja toimitussihteeri (redaktionssekreterare) "Folkets Dagblad Politiken" -lehdessä vuosina 1917–1919, 1921–1922 ja 1925–1929. Lehden ulkomaantoimittajana hän toimi vuosina 1923–1924. Stalinismin nousun jälkeen Grimlund muutti takaisin Ruotsiin ja liittyi uudelleen Ruotsin sosialidemokraattiseen puolueeseen vuonna 1930.


title: Otto Grimlund

text: Grimlund oli myös johtohenkilöitä kansainvälisen vuokralaisjärjestöissä. Tukholman kaupungin johtokunnassa hän oli vuosina 1927–1931. Hänellä oli myös muitakin kunnallisia tehtäviä.


title: Hinke Bergegren

text: Henrik ”Hinke” Bergegren (1861 – 10. toukokuuta 1936) oli ruotsalainen kirjailija ja lehtimies.


title: Hinke Bergegren

text: Bergegren työskenteli lehtimiehenä ensin Social-Demokratenissa. Hän oli myös nuorsosialistien aikakauskirjan "Brandin "toimitusjohtaja" "ja toimitti myös "Proletärenia" (ei uusi "Proletären"). Bergegren kirjoitti monta romaania, novelleja ja teatteriteoksia. Hän oli yksi vallankumouksellisista sosiaalidemokraateista ja halusi tuoda ehkäisykeinot kansan tietoon. Nykyään hän on varsinkin tunnettu seksuaalireformihalustaan.


title: Hinke Bergegren

text: Hinke Bergegren kuului niihin sosiaalidemokraatteihin, jotka radikalisoituivat ja muuttuivat anarkisteiksi. Vuonna 1908 hänet erotettiin puolueesta pitkäaikaisen Hjalmar Brantingia vastaan kestäneen taistelun jälkeen. Moni nuorsosialisti ryhtyi hänen seuraajakseen, ja heitä kutsuttiin nimellä ”unghinkar”. Vuonna 1910 pidettiin kampanja "Kärlek utan barn", jossa hän sanoi että on parempi olla rakkaan kanssa ilman lapsia kuin lapsia ilman rakkautta. Hän istui moneen otteeseen vankilassa aktiiviutensa vuoksi.


title: Irving G. Thalbergin muistopalkinto

text: Irving G. Thalbergin muistopalkinto on Oscar-gaaloissa ajoittain jaettava palkinto, joka annetaan "luoville tuottajille, joiden työt johdonmukaisesti kuvastavat korkeaa laatua elokuvatuotannossa". Palkinto on nimetty vuosina 1924–1936 Metro-Goldwyn-Mayer-yhtiön ensimmäisenä tuotantopäällikkönä toimineen Irving Thalbergin mukaan ja sitä on jaettu vuodesta 1937 lähtien.


title: Olaus J. Murie

text: Olaus J. Murie (1. maaliskuuta 1889 Moorhead, Minnesota – 21. lokakuuta 1963 Jackson Hole, Wyoming) oli yhdysvaltalainen eläintieteilijä.


title: Olaus J. Murie

text: Murien vanhemmat olivat tulleet Norjasta. Hän opiskeli eläintiedettä ja biologiaa Pacific Universityssä Oregonissa. Valmistumisensa jälkeen 1912 hänestä tuli Oregonin liittovaltion suojeluvirkamies. Vuosina 1914–1917 hän osallistui Pittsburghin Carnegie Museumin rahoittamille tutkimusretkille Hudsoninlahdelle ja Labradoriin. Murie pääsi suojelubiologiksi liittovaltion Biologiseen tutkimuslaitokseen (U.S. Bureau of Biological Survey). Vuosina 1920–1926 hän kartoitti Alaskan karibujen vaellusreittejä ja vaeltajien lukumääriä. Työnsä ohessa hän tapasi Alaskassa Margaret (Mardy) Thomasin, jonka kanssa meni avioliittoon, ja he jatkoivat yhdessä tutkimustyötä.


title: Olaus J. Murie

text: 1927 Murie ryhtyi tutkimaan Wyomingissa sijaitsevan Jackson Holen hirviä. Hän rakensi tänne talon, jossa asui perheineen kuolemaansa saakka. 1937 Murie nimitettiin vastaperustetun Wilderness Societyn neuvostoon, josta käsin hän oli suunnittelemassa kansallispuistojen laajennuksia ja toimintoja. Hänen työnsä tuloksena perustettiin Jackson Hole National Monument vuonna 1943, joka muutaman vuoden päästä sai kansallispuiston aseman.


title: Olaus J. Murie

text: Vuonna 1945 Murie erosi tutkijan virastaan ja 1950 hänet nimitettiin Wilderness Societyn johtajaksi. Uutteruutensa ansiosta hän sai perustettua laajan arktisen luonnonsäätiön Alaskaan ja lukuisia muita suojelualueita.


title: Olaus J. Murie

text: Murie kirjoitti useita teoksia, joista maineikkain on "A Field Guide to Animal Track" (1954).


title: Säderusokki

text: Säderusokki ("Bidens radiata") on lähinnä Pohjois-Euroopassa kasvava, yksivuotinen ruohovartinen kasvi. Eteläinen Suomi kuuluu lajin pääesiintymisalueeseen.


title: Säderusokki

text: Säderusokki kasvaa 10–60 cm korkeaksi. Haarakas varsi on vaalean kellan- tai punaruskea, melkein kalju tai karheakarvainen. Vaaleanvihreät tai kellanvihreät lehdet ovat vastakkain ja lyhytruotisia. Lehden lapa on tavallisesti kolmeliuskainen, joskus useampiliuskainen, mutta harvoin täysin ehyt. Liuskat ovat suikeita ja hampaat kärkeä kohti kääntyviä. Kukinto on pitkäperäinen, yksittäin oleva, pysty mykerö. Mykeröt ovat noin 2 cm leveitä ja pituuttaan leveämpiä. Mykerön uloimpia, muodoltaan vaihtelevia kehtosuomuja on 7–14 kappaletta, sisemmät kehtosuomut ovat ruskeita ja vihreälaitaisia. Säderusokki kukkii Suomessa elo-syyskuussa. Siemenet kypsyvät noin puolen senttimetrin pituisissa, rusehtavan sinipunaisissa, kaksiotaisissa pähkylöissä.


title: Säderusokki

text: Säderusokki muistuttaa paljon samoilla kasvupaikoilla esiintyvää tummarusokkia ("B. tripartita"). Lajit voivat myös risteytyä keskenään. Risteymä ("B. radiata" x "tripartita") on usein huomattavan kookaskokoinen.


title: Säderusokki

text:
Säderusokin päälevinneisyysalue on keskittynyt Suomeen ja Luoteis-Venäjälle. Muuten lajia esiintyy hyvin hajanaisella alueella ja satunnaisesti Ruotsissa, Keski-Euroopassa, Keski-Aasiassa, Siperiassa, Kiinassa ja Japanissa.
Suomessa säderusokkia kasvaa paikoitellen Tornio–Kajaani-linjan korkeudelle saakka. Pohjoisempana lajista on vain satunnaisia havaintoja. Runsaimmillaan laji on Pohjois-Pohjanmaan eteläosissa.


title: Säderusokki

text: Säderusokki suosii muiden rusokkilajien tapaan typpipitoista kasvualustaa. Se kasvaa useilla erilaisilla kosteilla paikoilla, kuten rannoilla, ojissa, lätäköissä, joutomailla, pihoilla, kesantopelloilla, teillä ja poluilla. Säderusokki on tummarusokkia enemmän tyypillinen rantakasvi.


title: Jalkapallon seurajoukkueiden maailmanmestaruuskilpailut 2007

text: Vuoden 2007 seurajoukkueiden maailmanmestaruuskilpailut pelattiin Japanissa 7. – 16. joulukuuta 2007 ja ne olivat järjestykseltään neljännet.


text: Turnauksen voitti italialainen Milan, joka kohtasi loppuottelussa argentiinalaisen Boca Juniorsin. Samalla Milanista tuli ensimmäinen eurooppalaisseura, joka on voittanut seurajoukkueiden maailmanmestaruuden.


text: "Kellonajat paikallista-aikaa (UTC+9)."


title: James Murie

text: James Murie (n. 1830 Glasgow, Skotlanti – 21. joulukuuta 1925 Rochford, Essex, Englanti) oli skotlantilainen lääkäri, tutkimusmatkailija ja eläintieteilijä.


title: James Murie

text: Murie opiskeli luonnontieteitä ja lääketiedettä Glasgowin yliopistossa. Hän valmistui yliopistosta vuonna 1857, jonka jälkeen hän osallistui lääkärinä Länsi-Afrikkaan suuntauneelle tutkimusretkelle. Vuonna 1861 hän osallistui lääkärinä ja luonnontieteilijänä John Petherickin johtamalle tutkimusmatkalle Niilin yläjuoksulle. Matka kesti kaksi vuotta ja Murie keräsi huomattavan kokoelman näytteitä ennestään lähes tutkimattomalta seudulta.


title: James Murie

text: Murie asettui Lontooseen, missä hän toimi jonkin aikaa Linnean Societyn apulaissihteerinä ja kirjastonhoitajana. Hänellä oli myös useita lääkärin toimia sairaaloissa ja lääketieteellisissä instituuteissa. Myöhemmin Murie muutti Essexiin ja jatkoi vesieläintutkimuksiaan. Hän kirjoitti useita artikkeleita kaloista ja muun muassa manaateista. Sitten hän kiinnostui linnuista ja laati kirjoituksia Ibikseen. Hän muun muassa nimesi hiirilintujen lahkon Coliiformes vuonna 1872.